مێژوی ئەمڕۆ 7/6 - بنکەی روناکبیریی گەلاوێژ :: Gelawej\nمێژوی ئەمڕۆ 7/6\n- لە رۆژى 7/6/1843 فریدرچ هۆلدرین (Johann Christian Friedrich Hölderlin)، شاعیر و رۆماننوس و وه‌رگێڕ و نوسەر و فەیلەسوفى ئەڵمانى لە تەمەنى (73) ساڵى لە شارى تۆبنگن کۆچى دوایى کردووە، لە رۆژى 20/3/1770 لە شارى لاوفن ئەمنکا لە دایکبووە.\n- له رۆژى 7/6/1848 پول گوگان (Paul Gauguin)، نیگاركێشى فه‌ڕه‌نسى له شارى پاریس له دایكبووه، لە رۆژى 8/5/1903 له ته‌مه‌نى (54) ساڵى له شارى كۆچى دوایى كردووه.\n- لە رۆژى 7/6/1909 جیسیکا تاندی (Jessica Tandy)، ژنه ئه‌کته‌ری به‌ریتانی لە شارى لەندەن لە دایکبووە، لە رۆژى 11/9/1994 لە تەمەنى (85) ساڵى بە نەخۆشى شێرپەنجە لە ئەمەریکا کۆچى دوایى کردووه، له ساڵى 1989 خه‌ڵاتى ئۆسكارى وه‌ك باشترین ژنه ئه‌كته‌ر وه‌رگرتووه.\n- لە رۆژى 7/6/1917 دین مارتن (Dean Martin)، گۆرانیبێژ و موزیسیان و ئەکتەری ئەمریکی لە شارى ستۆبنفیل لە دایکبووە، لە رۆژى 25/12/1995 لە تەمەنى (78) ساڵى بە نەخۆشى شێرپەنجە لە شارى بیفرلى هیلز لە ویلایەتى کالیفۆرنیا کۆچى دوایى کردووە.\n- لە رۆژى 7/6/1923 مەحمود مورسی، ئەکتەری میسری لە شارى ئەسکەندەریە لە دایکبووە، لە رۆژى 24/4/2004 لە تەمەنى (80) ساڵى بە جەڵتەى مێشک لە شارى ئەسکەندەریە کۆچى دوایى کردووە، لە ساڵى 1964 تاکو ساڵى 2004 بەشدارى لەکارى هونەریدا کردووە.\n- له رۆژى 7/6/1952 ئۆرهان پاموك (Orhan Pamuk)، رۆماننوس و سیناریۆنوس و نوسه‌رى توركى له شارى ئیسته‌مبۆڵ له دایكبووه، له ساڵى 2006 خه‌ڵاتى نۆبڵى ئه‌ده‌بى وه‌گرتووه، رۆمانه‌كانى (به‌فر، ژنه قژ سوره‌كه، جه‌وده‌ت به‌گ و كوڕه‌كانى، من ناوم سوره‌یه، مۆزه‌خانه‌ى پاكیزیه‌یى) و چه‌ند رۆمانێكى ترى كراون به كوردى، لـە سـاڵی (١٩٨٢) دا یەکەمین رۆمـانی خـۆی لەژێـر نـاوی (جـەودەت بـەگ و کوڕەکـانی) چاپکـرد و بڵاوی کـردەوە، دواتریش رۆمانه‌كانى (ماڵـێکی هـێمن، قـەڵای سـپی، پەرتـووکی رەش، گوڵێـک لە دیمەشق، ژیانـێکی تـازە، مـن نـاوم سـوورە، ئەستەنبوڵ ـ بیرەوەرییەکـان و شار، مۆزەخانەی بێتاون، شتـێکی نامـۆ لە هۆشـم دا، ژنـە قـژسـوورەکە، رەنگـەکـانی تـر، مـن دارێـکـم) چاپ و بڵاوكردۆته‌وه، رۆمانه‌كانى بۆ زۆر له زمانه زیندووه‌كانى جیهان وەرگـێڕاون، تـا ئیسـتاش رۆمـانەکـانی نمرەیـەکی بـاڵای فـرۆشـتـنیان لـە تـورکـیادا تۆمارکـردوون، سەرەڕای ئەو رێگرییانـەش بۆ بڵاونەکـردنەوەیـان ده‌كرێت، له ساڵى 2006 به‌هۆى نوسینى رۆمانی (من ناوم سوورە) ئاکادیمیای سویدی لە ستۆکهۆڵم خەڵاتی (نۆبڵ)ی ئەدەبـیان پێبه‌خشى.\n- لە رۆژى 7/6/1966 جان ئارپ (Jean Arp)، شاعیر و نیگاركێشى فەرەنسى ئەڵمانى لە تەمەنى (79) ساڵى لە شارى بازل کۆچى دوایى کردووە، لە رۆژى 16/9/1886 لە شارى ستراسبورغ له فەڕەنسا لەدایکبووە.\n- له رۆژى 7/6/1970 ئیدوارد مۆرگان فورستر (Edward Morgan Forster)، رۆماننوس و چیرۆكنوس و نوسه‌رى ئینگلیزى له ته‌مه‌نى (91) ساڵى به جه‌ڵته‌ى دڵ له شارى كوفنترى له به‌ریتانیا كۆچى دوایى كردووه، لە رۆژى 1/1/1879 له شارى له‌نده‌ن له دایكبووه.\n- لە رۆژى 7/6/1973 رەندە مرعشلى، ژنە ئەکتەرى سورى لە شارى حەلەب لە دایکبووە، لە رۆژى 21/10/2015 لە تەمەنى (42) ساڵى بە نەخۆشى شێرپەنجە لە شارى دیمەشق کۆچى دوایى کردووە، لە ساڵى 1999 تاکو ساڵى 2015 بەشدارى لەکارى هونەریدا کردووە.\n- لە رۆژى 7/6/1980 هێنری میله‌ر (Henry Valentine Miller)، رۆماننوس و نیگارکێش و نوسه‌رى ئەمەریکى لە تەمەنى (88) ساڵى لە شارى لوس ئەنجلوس کۆچى دوایى کردووە، لە رۆژى 26/12/1891 لە شارى نیۆیۆرک لە دایکبووە.


فاتیح کەسکین لەسەر داوای ئێردۆغان دەستگیر کراوە – بزاڤی خزمەت\nفاتیح کەسکین لەسەر داوای ئێردۆغان دەستگیر کراوە\nفاتیح کەسکین بەڕێوەبەری یەکێک لە خوێندنگەکانی خزمەت لە وڵاتی بۆسنە، کە مۆڵەتی مانەوە و کارکردنی هەمیشەیی هەبوو، بە بێ هیچ هۆیەکی یاسایی مۆڵەتی مانەوەکەی هەڵوەشێندرایەوە.\nناسا سترانکا کە پارتی ئۆپۆزسیۆنی ئەو وڵاتەیە، کاردانەوەی بەرامبەر بڕیاری هەڵوەشاندنەوەی مۆڵەتی مانەوەی کەسکین پشاندا و، ئاماژەی بەوەدا کە لەسەر خواستی تایبەتی ڕەجەب تەییب ئێردۆغان سەرۆک کۆماری تورکیا ئەو کارە ئەنجامدراوە.\nفاتیح کەسکین بەڕێوەبەری خوێندنگەی ریچمۆند پارک بیهاچ لە شاری بیهاچی بۆسنە، لە چەند ڕۆژی ڕابردوودا بانگهێشتی هۆبەی کاروباری کەسانی بیانی ئەو وڵاتە کرا و، هەڵوەشاندنەوەی مۆڵەتی مانەوەیان پێ ڕاگەیاند. دواتر لەلایەن پۆلیسی ئەو وڵاتەوە دەستگیر کرا.\nجێگەی وەبیرهێنانەوەیە پێشتر دەزگای هەواڵگری تورکیا (میت)، لە ١٨ وڵاتی دونیا کە لە نێوانیاندا هەریەک لە کۆسۆڤۆ، مۆڵدۆڤا، گابۆن، پاکستان، ئازەربایجان، مالیزیا هەیە، نزیکی ١٠٠ مامۆستای خزمەتی بە شێوەیە نایاسایی ڕفاندووە و لەلایەن کاربەدەستانی ئەو وڵاتانەوە بە دەستگیرکردنی داون.\nبڕیاری هەڵوەشاندنەوەی مۆڵەتی مانەوەی کەسکینیش هەمان پرسیاری هێنایە ئاراوە، کە ئایا وڵاتی بۆسنە نیازی ڕادەستکردنەوەی کەسکینیان بە تورکیا هەیە یاخود نا.\nئێستا خوێندکار و کەسە نزیکەکانی کەسکین نیگەرانی باری سەلامەتی ژیانی ناوبراون. پارتی ئۆپۆزسیۆنی ئەو وڵاتەش کاردانەوەی بەرامبەر مامەڵەی پارتی دەسەڵاتی ئەو وڵاتە پشاندا.\n“لەسەر داوای تایبەتی ئێردۆغان دەستگیر کراوە”\nپارتی ئۆپۆزسیۆنی بۆسنە لە ڕوونکردنەوەیەکدا سەبارەت بە ڕووداوەکەدا وتیان” هیچ گومانمان نیە لەوەی کە بە بڕیارێکی سیاسی و لەسەر داوای تایبەتی ڕەجەب تەییب ئێردۆغانی سەرۆک کۆماری تورکیا دەستگیر کراوە”.\nهەروەها لە ڕوونکردنەوەکەیاندا ئاماژەیان بەوەدا کە لە تورکیاشدا بە هەمان شێوە، نزیکەی ٢١ هەزار مامۆستا بە بێ هیچ هۆیەک دەستبەسەر کراون و خراونەتە ناو زیندانەوە.\nپارتی ئۆپۆزسیۆن وەک سەرنجڕاکێشان بۆ بکەرە ڕاستەقینەکانی پشت ڕووداوەکە وتی”بە گوێرەی داوای تایبەتی ئێردۆغان لە ئەنجومەنی سەرۆکایەتی وڵاتەکەمان، هێزەکانی پۆلیس بە دەستگیرکردنی هاوڵاتیانی ئەم وڵاتە هەڵدەستن”.\nهەروەها لە بەشێکی تری ڕوونکردنەوەکەیاندا هاتووە” ئەم بڕیارەش لە کاتێکدایە، نە لە دادگاکانی بۆسنە، نە لە دادگاکانی تورکیا و، نە بڕیارێکی دەستگیرکردنی لەلایەن پۆلیسی نێودەوڵەتی ئینتەرپۆڵەوە بۆ دەرکراوە. ئێردۆغان بانگەشەی ئەوە دەکات کە بزاڤی خزمەت ڕێکخراوێکی تیرۆرستیە. بەڵام لە لیستی نەتەوەیەکگرتوەکان و دامودەزگا نێودەوڵەتیەکاندا، ڕێکخراوێکی تیرۆرستی بە ناوی فەتۆ بوونی نیە”.\nپارتی ئۆپۆزسیۆن داوای لە کاربەدەستانی وڵاتەکەی کرد بە زووترین کات فاتیح کەسکین ئازاد بکەن و پابەندی خۆیان بە دەستور و یاسا نێودەوڵەتیەکان بپارێزن و پاشان دەڵێت” ئایا ئێمە لە دەوڵەتی دیموکراتی بۆسنە ژیان بەسەر دەبەین، یاخود لە خاکێکی سەر بە تورکیادا کە ئێردۆغان هەرچیەکی بوێت تێیدا ئەنجام دەدات؟”.\n” دەوڵەتی بۆسنە لەبەردەم ئێردۆغان بچوک دەکرێتەوە”\nپارتی ناسا سترانکا لە کۆتایی ڕوونکردنەوەکەیاندا دەڵێن “دەستگیرکردنی کەسکین بە واتای بچوک کردنەوەی دەوڵەتی بۆسنە و هاوڵاتیانی دێت لە بەردەم ئێردۆغاندا، ئێمە نامانەوێت پۆلیس و دادگاکانی ئەم وڵاتە، وەک دەستی درێژی ئێردۆغان کار بکەن. ئەم مامەڵەیەی کاربەدەستانی بۆسنە، بە پێچەوانەی دەستوری وڵات و ڕێکەوتننامە نێودەوڵەتیەکان کە دەوڵەتی بۆسنە واژۆی لەسەر کردووە. داوا دەکەین لەم بابەتەدا ڕوونکردنەوەی تایبەت بۆ ڕای گشتی هاوڵاتیان ئەنجام بدەن”.\nکەسکین ماوەی دوو ڕۆژە لە وڵاتی بۆسنە مۆڵەتی مانەوەی هەڵوەشێندراوەتەوە و لە ناوەندی کۆچبەرانی ئەو وڵاتە، بە دەستگیرکراوی ماوەتەوە.\nئێستا خوێندکار و کەسە نزیکەکانی ترسی ئەوەیان هەیە لەلایەن دەزگای هەواڵگری تورکیاوە بڕفێندرێت و لە زیندانەکانی تورکیادا بخرێتە ژێر ئەشکەنجەوە.\nوەقفی ڕۆژنامەنوسان و نوسەرانی تورکیا(GYV): ئێردۆغان هەڕەشەیە بۆ سەر ئاشتی و ئاسایشی نێودەوڵەت


تامپۆنی لووت چیه؟\nتامپۆنی لووت چیه؟\nتامپۆنی لووت باندێکی برینپێچی باریک و درێژه که خوساوه له مەڵحەما. تامپۆنی لووت یاخود پڵیتەی لووت، پاشنیوەڕۆی ڕۆژی نەشتەرگەری پێش دەرچون له کلینیک لەلایەن فەرمانبەرانی فێرکراوی جێپەسەندی دکتۆر حۆسنانی یا بەیانی ڕۆژی پاش نەشتەرگەری له ئۆفیسی دکتۆر حۆسنانی له لووت دەردەهێنرێت. هەرگیز خۆتان تامپۆنەکە له لووتتان دەرمەهێنن و لە دۆستان و بنەماڵەکشتان مەخوازن ئەم کاره بکەن. پاش کۆتایی نەشتەرگەریی جوانکاریی لووت بۆ ڕێگری له خوێنرێژی لووت له کاتی پێویست تامپۆن له ناو کونەکانی لووت دادەنرێت.\nکاتێک که تامپۆن لەناو لووتدایه، هەناسەدان له ڕێگەی لووتەوه دژواره. بەم هۆیەوه دەبێ له ڕێگەی دەمتانەوە هەناسەبدەن. بەم هۆیەوه بۆ ڕێگری له وشکی دەم پێشنیاردەکەین شلەمەنی بخۆنەوە. دەڵانی موکوسی خەس و خوێنی له تامپۆنەوه و دزەکردنی بۆسەر برینپێچی ژێر لووت ئاساییه. پاش هەڵگرتنی تامپۆن هەناسەدان زۆر ڕاحەتتره و تەوژمی زۆر لەسەر ناوچەی لووت هەڵدەگیرێت. بەڵام بەهۆی هەڵماسینەوە هەناسەدان لەڕێگەی لووتەوە تا یەک حەوته دژواره.


ئوسامه جه‌میل: مالیکی به هیچ شێوه‌یه‌ک ئاماده نییه واز له ده‌سه‌ڵات بێنێت\nده‌وڵه‌تی یاسا ده‌ڵێت ده‌شێت هێز بنێرێت بۆ ده‌ستگیر کردنی تاریق ئه‌لهاشمی، له‌گه‌ڵ ئه‌وه‌دا لیستی ئه‌لعێراقیه داوا ده‌کات دۆسێکانی جێگری سه‌رۆکی عێراق و جێگری سه‌ره‌ک وه‌زیر له کۆنگره نیشتیمانیه چاوه‌ڕوانکراوه‌که‌ی عێراقدا باسبکرێت به مه‌به‌ستی چاره‌سه‌رکردن.\nئوسامه جه‌میل ئه‌ندامی په‌رله‌مانی عێراق له‌سه‌ر لیستی یه‌کگرتووی ئیسلامی کوردستان ده‌ڵێت ده‌شێت ده‌وڵه‌تی یاسا بخوازێت ئه‌و دۆسێیه‌ی هاشمی وه‌ک فشارێک بۆ سه‌ر کورد به‌کاربهێنێت به‌هۆی ئه‌و کێبڕکێ سیاسیه‌ی له عێراقدا هه‌یه.\nبه‌ڕێز جه‌میل ده‌ڵێت هه‌میشه ده‌وڵه‌تی یاسا له هه‌وڵی ئه‌وه‌دایه کۆنگره چاوه‌ڕوانکراوه‌که‌ی عێراق لاواز بکات و له ئاستی پێویستدا نه‌بێت وه عێراقیه ناچار بکات به داواکانی ده‌وڵه‌تی یاسا قایل بێت و ده‌شڵێت به‌رده‌وام ده‌وڵه‌تی یاسا له هه‌وڵدایه بۆ لاوازکردنی هه‌موو لایه‌نه سیاسیه‌کانی تری وڵاته‌که به کوردیشه‌وه.\nبه‌ڵێن ساڵح وتووێژی له‌گه‌ڵ ئوسامه جه‌میل ئه‌ندامی په‌رله‌مانی عێراق له‌سه‌ر لیستی یه‌کگرتووی ئیسلامی کوردستان کردووه.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 6:56 خوله‌که.


رەخنەی توند لە نەیمار دەگرێت – Knwe.org\nسەرەکی » وەرزش » رەخنەی توند لە نەیمار دەگرێت\nجۆنینیۆ ئەستێرەی دیاری تۆپی پێ و بەڕێوەبەری وەرزشی یانەی لیۆنی فەرەنسی رەخنەی توندی لە نەیمار دا سیلڤای ئەستێرەی پاریس سان جێرمان دەگرێت.\nجۆنینیۆ بەهۆی ئەوەی نەیمار دەیەوێت ریزی یانەکەی جێبهێڵێت، ئەو یاریزانەی بەوە تۆمەتبار کرد کە تەنها دوای پارە دەکەوێت.\nجۆنینیۆ لە میانی دیدارێک لەگەڵ رۆژنامەی گاردیانی بەریتانی باسی لە یاریزانە بەرازیلیەکان کرد و وتی: لە بەرازیل فێری ئەوەبووین تەنها گرنگی بە پارە بدەین، بەڵام لە ئەوروپا ئەم ئەقڵییەتە جیاوازە.\nوتیشی: پلانەکانی ژیانم بەرنامە بۆ داڕێژراو نەبوون، دەمویست پەیوەندی بە یانەیەکی گەورەی بەرازیلەوە بکەم بۆ ئەوە نا کە ئاستم پێش بخەم بەڵکو بۆ ئەوەی پارەی زیاتر بەدەست بهێنم، فێری ئەوە کرابووم بچمە ئەو یانەیەی کە پارەی زیاتر دەدەن.\nسەبارەت بە نەیماریش وتی: سەیری نەیمار بکەن بۆ پارە پەیوەندی بە پاریس سان جێرمانەوە کرد، ئەو یانەیەش هەموو شتێکی پێ بەخشی، کەچی دەیەوێت پێش کۆتایی بۆندەکەی بڕوات، ئێستا کاتی ئەوەیە کە پابەند بێت بە یانەکەیەوەو پێویستە پاداشتیان بداتەوە ئەویش لە رێگەی پێشکەشکردنی باشترین ئاست، پێویستە بەرپرسیاریانە رەفتار بکات.


پارێزگاری سلێمانی كۆمسیۆنی هەڵبژاردنەكان تۆمەتبار دەكات - اخبار العراق\nاخبار العراق » كوردى » پارێزگاری سلێمانی كۆمسیۆنی هەڵبژاردنەكان تۆمەتبار دەكات\nپارێزگاری سلێمانی كۆمسیۆنی هەڵبژاردنەكان تۆمەتبار دەكات\n“كۆمسیۆن بەرپرسیارە لە هه‌ر لێكه‌وته‌یه‌كی خراپ و بەریەكەوتنێكی سیاسی”\nهەڤاڵ ئەبوبەكر پارێزگاری سلێمانی، لە نامەیەكدا بۆ كۆمسیۆنی باڵای سەربەخۆی هەڵبژاردنەكان، تۆمەتباریان دەكات بەكەمتەرخەمی و گوێ نەدان بە سكاڵاكانی لایەنە سیاسییەكان، دەشڵێ كۆمسیۆن بەرپرسیار دەبێت لەهەر لێكەوتەیەكی خراپ و بەریەكەوتنێكی سیاسی.\nهەڤاڵ ئەبوبەكر كە سەر بە بزووتنەوەی گۆڕانە، بەهۆی ئەوەی لە هەڵبژاردنی نوێی رابردووی پەرلەمانی عێراقدا، بزووتنەوەكەیان زیانی بەركەوتووە و دەنگێكی كەمتری هێناوە لەوەی چاوەڕوانیان دەكرد، یەكێتیان تۆمەتبار كردووە بە بردنی دەنگەكانیان، بەڵام تا ئێستە كۆمسیۆن لە بەدواداچوونەكانیدا ئەمەی بۆ پشتڕاست نەكراوەتەوە و وەڵامی ئەرێنی نەداونەتەوە.\nلە نامەكەی هەڤاڵ ئەبو بەكردا هاتووە “ئێمه له پارێزگای سلێمانی، بێلایه‌نانه و یاساییانه چاوه‌ڕوانی به‌ڵێن و لێدوانه ڕه‌سمییه‌كانتان بووین ده‌رهه‌ق به‌و هه‌موو گومان و كه‌مته‌رخه‌می و ساخته‌كارییانه‌ی له ئه‌نجامی ده‌نگی ده‌نگده‌رانی هه‌ڵبژاردنه‌كانی ڕۆژی 12/5/2018 كرابوون، به‌ڵام به‌نیگه‌رانییه‌كی زۆره‌وه سووربوونی خۆتان له‌سه‌ر ڕاگه‌یاندنی ئه‌نجامه به‌راییه‌كان و گوێنه‌دان به نووسراوه ڕه‌سمی و تانه و سكاڵاكان دووپات كرده‌وه، له بری ڕه‌واندنه‌وه‌ی گومانه‌كان، پانتایی گومانه‌كانتان زیاتر كرد”.\nهەروەها دەڵێ “به‌ڕوونی و ڕاشكاوی پێتان ڕاده‌گه‌یه‌نین كه ئه‌گه‌ر ئه‌ركی یاسایی به‌ڕێوه‌بردنی پرۆسه‌ی هه‌ڵبژاردن له ئه‌ستۆی ئێوه‌دا بێت، ئه‌وا ئه‌ركی پاراستنی هاووڵاتیان و ئاسایش و ئارامی و ژیان و شكۆ و ماف و ده‌نگ و زه‌مینه‌ی به‌شداریكردنیان له ئه‌ستۆی ئێمه‌دایه، له‌م ڕوانگه‌یه‌وه كه‌مته‌رخه‌می و خه‌مساردی و بێباكی هه‌ندێك له كه‌سانی ناو كۆمسیۆنی باڵای سه‌ربه‌خۆی هه‌ڵبژاردنه‌كانی عێراق و ئۆفیسه‌كانی كۆمسیۆن له هه‌ندێك شوێن، دۆخێكی مه‌ترسیداری نه‌خوازراویان هێناوه‌ته كایه‌وه”.\nبۆ ڕه‌واندنه‌وه‌ی هه‌موو ئه‌مانه‌ش؛ داوای لێكۆڵینه‌وه‌ی خێرا و ڕوون و یاساییانه له ئۆفیسی سلێمانی كۆمسیۆنی باڵای سه‌ربه‌خۆی هه‌ڵبژاردنه‌كانی عێراق و له ئه‌نجامه‌كانی ده‌نگدان ده‌كات و داوا ده‌كات سكاڵای لایه‌نه‌كان به‌هێند وه‌ربگیرێن.\nپارێزگاری سلێمانی دەڵێ وا بڕوات متمانه‌ی خه‌ڵك به دامه‌زراوه ده‌ستوری و ده‌وڵه‌تییه‌كان نامێنێت، زه‌مینه‌ی به‌ریه‌كه‌وتنی سیاسی و كۆمه‌ڵایه‌تی دێتە كایه‌وه. دەشڵێ گۆڕینی ده‌نگی ڕه‌وای خه‌ڵك و قه‌باره‌ی قه‌واره‌كان و نوێنه‌رایه‌تی كاندیدەكان، ڕێ بۆ دووباره‌بوونه‌وه‌ی هاوشێوه‌ی په‌لاماردانه ناڕه‌واكان بۆ سه‌ر باره‌گای سه‌ره‌كی بزوتنه‌وه‌ی گۆڕان و لایه‌نه ناڕازییه‌كانی تر خۆش ده‌كه‌ن.\nلە كۆتاییشدا دەڵێ پێویسته كۆمسیۆن به‌خێرایی كۆتایی به گه‌مه‌ی ده‌نگه‌كان بهێنێت، یان به‌ده‌ست ئه‌ژماریان بكاته‌وه، یان كۆپی وێنه‌ی ده‌نگی ده‌نگده‌ران بداته قه‌واره به‌شداربووه‌كان. دەشڵێ هه‌ر لێكه‌وته‌یه‌كی خراپ و نه‌خوازراو له‌م پرۆسه‌یه بكه‌وێته‌وه، به‌ر له‌هه‌ر لایه‌نێكی گلاو له‌م لادانانه، كۆمسیۆنی باڵای سه‌ربه‌خۆی هه‌ڵبژاردنه‌كانی عێراق به‌رپرسیاره.


چالاكوانێك خۆی دەبێتە قوربانیی توندوتیژیی خێزانی\nڕاپۆرت 10/12/2020 - 14:20 هاوناز ئەبوبەکر\nکچێکی چالاک، لە یەکێک لە رێکخراوەکانی داکۆکیکردن لە مافی ژنان، کاتێک بەسەرهاتی خێزانی و مامەڵەی هاوسەرەکەی دەگێڕێتەوە، وەک شتێکی باوەڕپێنەکراو دێتە بەر گوێت، چونکە ئەو هەم چالاک و هەم خۆی دژی ئەم توندوتیژییانە کار دەکات، کە دەرهەق بە ژنان دەکرێن.\nتەمەنی ئەم چالاکوانە٣٠ ساڵە. ماوەی شەش ساڵە هاوسەرەکەی توندوتیژیی بەرامبەر دەکات، کاتێک لێی دەپرسی: بۆچی خۆت یەکلا ناکەیتەوە؟ دەڵێت "تا ئیستاش دەمەوێ لەبەر منداڵەکانم بەرگە بگرم، بەڵکوو باوکایەتییان بۆ بکات".\nژینا (ناوی خواستراوە) لە تەمەنی ٢٠ ساڵیدا هاوسەرگیریی لەگەڵ هاوپۆلێکی خۆی لە زانکۆ کردووە، دایکی سێ منداڵە، بەڵام لەبەرئەوەی هەر سێ منداڵەکەی کچن، وەک خۆی دەڵێت، پیاوەکەی و ماڵی خەزووری بە بیانووی جیاجیا کێشەیان بۆ دروست کردووە: "بەر لەوەی منداڵم ببێت هیچ کێشەیەکمان نەبوو، ژیانم لەگەڵ هاوسەرەکەم زۆر خۆش بوو. پەیوەندییشم لەگەڵ ماڵی خەزوورم باش بوو، بەڵام کاتێک منداڵی یەکەمم و تا سێیەمم کچ بوون، هەموویان رەفتاریان لەگەڵم گۆڕا، وەک ئەوەی تاوانێکم کردبێت".\nژینا، باس لەوە دەکات، کە قەت باوەڕی وا نەبووە رۆژێک پیاوەکەی لەگەڵیدا بگۆڕێت، بەتایبەتیش لەسەر شتێک، کە هیچ دەسەڵاتی ئەوی تێدا نییە: "سەرەتا کە هەستم بە گۆڕانی ماڵی خەزوورم کرد، توانجیان لێ دەدام و بە هاوسەرەکەمیان دەگوت، دەبێ ژنێکی دیکە بێنی، پێم وابوو ئەو قەت بیری بەلای شتی وادا ناچێت، چونکە کەسێکی دەرچووی زانکۆ بوو، لە قسەکردن و نواندنیشدا هیچی نەهێشتبووەوە گومانی لێ بکەی".\nژینا، ئێستا جیا لە هاوسەرەکەی، لەگەڵ منداڵەکانی لە ماڵی باوکی دەژی، هاوسەرەکەی نەک هەر ژینا نابینێت، سەردانی منداڵەکانی خۆیشی ناکات، لەبەرئەوەی کچن: "سەرەتا کە هەستم بە گۆڕانکاری کرد، گومانم وا بوو، کە بەهۆی ناکۆکیی ماڵی باوکی لەگەڵ من بێتاقەتە، دەمویست لەوە تێ بگەم، کە ماڵی باوکیشی بۆ ئەو گرنگن، بەڵام کاتێک وای لێ هات بە دوو سێ شەو نەگەڕێتەوە ماڵەوە، ئیتر زانیم بیرکردنەوە و عەقڵی ئەویش لە هی باوکی جیاواز نییە".\nژینا دەگێڕێتەوە: "سەرەتا کە نەدەهاتەوە ماڵ، کاتێک تەلەفۆنم بۆ دەکرد لە کوێیە؟ بۆچی شەو درەنگە و نەهاتووەتەوە؟ باوکی یان برایەکی وەڵامیان دەدایەوە و دەیانگوت، خەوتووە. کاتێک دەم پرسی ئەی بۆ بە منی نەگوتووە ناگەڕێتەوە، من تا ئێستا چاوەڕێیم؟ دەیانگوت، بۆ ناکرێ شەوێک لە ماڵی باوکی بمێنێتەوە؟".\nئەو ژنە باس لەوە دەکات، کاتێک دڵنیا بوو، کە ئیتر هاوسەرەکەیشی بە خۆی و کچەکانی رازی نییە، بەدوای چارەسەردا گەڕاوە: "سەرەتا لەو رێکخراوەی کاری لێ دەکەم، لەگەڵ سەرۆکی رێکخراوەکەم قسەم کرد، زۆریش شەرمم دەکرد، کە من ئەو کێشەیەم هەیە، چونکە وا باسی هاوسەرەکەم کردبوو، کە زۆر مرۆڤدۆستە و زۆر رێزم دەگرێت. سەرۆکی رێکخراوەکەمان لەگەڵ توێژەرێکی کۆمەڵایەتی قسەی کرد، کە لەگەڵ هەردووکمان دابنیشن".\nئەو ژنە گەنجە لەم هەوڵەیشی سەرناکەوێ، چونکە هاوسەرەکەی ئامادەی هەموو دانیشتنەکان نابێت: "لە دانیشتنی یەکەم و دووەمی ئێمە، لەگەڵ توێژەرە کۆمەڵایەتییەکە ئامادە بوو، دوای ئەوە منداڵەکانی بردە پارک و شەوێک لە ماڵ مایەوە، بەڵام باوکی خۆی بە ئۆتۆمبێل هاتە بەردەرگا و گوتی بێت ئیشم پێیەتی، ئیتر نە بۆ دانیشتنەکانی دیکە ئامادە بوو، نە سەردانی ماڵی کردەوە".\nژینا، ئەوەی بە زۆر سەخت باسی دەکات ئەوەیە، کە نازانێ رۆژانە چۆن وەڵامی پرسیاری منداڵەکانی بداتەوە، چونکە باوکیان زۆر خۆش دەوێت و داوای دەکەن. هەمیش دەزانێ، کە نەبوونی باوک دەبێتە بۆشاییەکی گەورە لە ژیانیاندا: "منداڵەکانم بەردەوام داوای باوکیان دەکەن، دەگریێن و دەڵێن بیری دەکەین. کاتێک تەلەفۆن دەکەم، باوکی دەڵێت، درۆ دەکەی ئەوە تۆ فێریان دەکەی".\nدوای دوو مانگ لە بەجێهێشتنی ماڵەکەیان، هاوسەرەکەی ژیان دەزانێت، کە هاوسەرەکەی ژنێکی دیکەی هێناوە و لە مەخموور گرێبەستی هاوسەرگیریی بۆ کردووە: "رۆژێک دراوسێیەکیان تەلەفۆنی بۆ کردم، دیارە ژمارە تەلەفۆنی منی پەیدا کردبوو، گوتی: پێم وابێ ئاگات لێ نییە مێردەکەت ژنی هێناوە و ژنەکەیشی هێناوەتە ماڵی باوکی. من تووشی شۆک بووم، چونکە تا ئەوکاتە من چاوەڕێ بووم، بگەڕێتەوە ماڵەوە و باوکایەتی بۆ منداڵەکانی بکات. دوای بیستنی ئەم قسەیە و حسابنەکردنی بۆ من، یەکسەر چوومە لای پارێزەرێک و سکاڵام تۆمار کرد".\nژینا دەڵێت: "هاوسەرەکەم خۆی لە دانیشتنەکانی دادگاش دەدزێتەوە و ئامادە نابێت، دایک و باوکی تەلەفۆنم بۆ دەکەن و دەڵێن، لای دادوەر دەبێ خۆت بڵێی من جیا دەبمەوە و هیچم لەو پیاوە ناوێت، تا ئێمە مارەییت بۆ نەکەین، بەڵام من بە پارێزەرەکەمم گوتووە: کە من لە هەموو مافێکی خۆم لەسەر ئەو پیاوە خۆش دەبم، چونکە ئیتر بۆم گرنگ نییە، بەڵام لە هیچ مافێکی منداڵەکانم خۆش نابم".\nکاتێک پرسیارم کرد، کە ئایا بۆچی تا ئێستا ئەم ماوە دوورودرێژە خۆت یەکلایی نەکردووەتەوە، گوتی: "بۆ خاتری منداڵەکانم، دەمەوێ لە دادگا ناچاری بکەن، کە باوکایەتی بۆ منداڵەکانی بکات، هەم ماددی و هەم مەعنەوی، بەڵام ئەو خۆی لەوە دەدزێتەوە".\nپارێزەرەکەی ژینا گوتی: "ژینا نموونەی ئافرەتی عەقڵانی و بەتەحەمولە، بە هەڵەشەیی بڕیار نادات، بۆیە دڵنیام دۆسێیەکە لە قازانجی ئەو یەکلایی دەبێتەوە، چونکە بە هەموو جۆرێک و بەپێی یاسا و دابونەریتیش هاوسەرەکەی خەتابارە".


شەرمی شار، شەرمی مێژوو\nئەوساتەی پێمان وایە، مێژوومان پڕە لەسەروەریی، ساتی چاوداخستن و شاردنەوەی راستیەکانە. هەڵبەت خوێندنەوەی رەخنەیی بۆ هەڵوێستەکان لە مێژوودا کارێکە لە ئێستادا لەهەر سەردەم و زەمانێک زیاتر کۆمەکمان دەکات، لەپێناو تێگەیشتنی راستی و لانیکەم هۆشیاریدا بۆ ئەوەی ساتی ئاوا لە مێژوودا مەحکوم بکرێت و رێگەی دووبارەبوونەوەی نەدرێت..\nبەر لەوەی بچمە ناوەڕۆکی نووسینەکەوە، دەبێت ئەوە بڵێم تا بەتوڕەیی ئاوڕ لە مێژوو نەدەینەوە، رێگە دەدەین دەیانجاری تریش هەمان هەڵەی مێژوو دووبارە ببێتەوە..\nسلێمانی لە دیدی زۆرینەی نووسەران و بیرمەندانی کوردستاندا، شارێک سرتی رامنەکراوە. شاری نەبەردی و نەرێکارانە.. لە دیوێکیدا ئەمە راستە، بەڵام لە دیوێکی تردا شارە مایەی رەخنەیەکی سەراپاگیر و راوەشاندنێکی مێژووییە، کە ئەگەر لەگەڵ ئەو سرتی و نەرێکارییەدا ئەمەی تریشی نەبووایە، حەتمەن لە ئێستادا دەکرا سلێمانی پایتەختێکی گەشاوەی فیکر و بازرگانی و زانست و هونەر بوایە. ئەوەی پێشی وایە ئێستا سلێمانی پایتەختی ئەو شتانەیە، خۆی سەرقاڵکردوە بە دروشمبازیەوە و بۆچونەکەی ناسەلمێنرێت..\nهەموو جار کە ناوی سلێمانی دەبیستین یان باسی لێ دەکرێت، وەک نۆستالژیا دێتە گوێ ناوەکەی، وەک یادەوەری دێتە باسکردن، وەک شتێک لە رابردوودا هەبووبێت و ئێستا نەمابێت. سلێمانی شارێکی زۆر نوێیە بەنیسبەت مێژووەوە، چییە ئەم هەموو حەنینە بۆ رابردوو!\nهەمیشە کەباس لە سلێمانی دەکەین، پرۆسێسی دەماغی دەمانباتە سەر شوێنێک کە دەشێت لە مێژوودا هەبووبێت و لە ئێستادا تەپوتۆزی نەماوە. ئەوەی ئێستا هەیە کۆمەڵگەیەکی زۆرەملێیە و لە شوێنی شارەکەی ناو مێژوو ناو یادەوری بونیادنراوە. ئەم جادە قیرتاوانا و باڵەخانە کۆنکرێتیانە ئەم گەراجە زۆرانەی ئۆتۆمۆبێل لەچەقی شاردا و رووخاندنی خانووەکانی ناو شار بەشێوەی رۆژانە، کارکردی هەمان دۆخە کە سلێمانی کردوە بە ناوێک لەناو مێژوودا..\nدەشێت ئەم نووسینە لەدەرگایەکی رەخنەییەوە گەشتێک بێت بۆ سفری خەلیقەتی شارەکە، پرسیارکردن و نەشتەری رەخنەدان بێت لەو پنتانەی ئەم وەهمەی لەسەر بونیاد نراوە، هەڵوەشاندنەوەی ئەو شکۆ وەهمەیە بێت کە شارەکەی بەئێستا گەیاندوە، لێدان بێت لەو مێژووەی کەس خۆی لێ نەداوە.. خۆ ئەگەر بەم دیدە لە سلێمانی و (منەورەکانیشی!) بدەین، تەنها لە پێناو ئەوەیە شارەکە بکەین بەوەی کە دەبێت ببێت، نەک ئەوەی بانگەشەی بۆ دەکەن..\n۱ـ بیرکردنەوە لە دروستکردنی شارێکی نوێ، لەلایەن بابانیەکانەوە، بیرۆکەیەکی نایابی مێژووی نوێی کوردە، بەو مانایەی بەر لە سلێمانی شار دروست نەکراوە، بەڵکو کۆبوونەوەیەکی مرۆیی بووە و زیادبوونی ژمارەی دانیشتوان فراوانبوونی زەوی کردویەتی بەشار، بەشی زۆری شارەکانی کوردستان مێژووی زۆر دێرینیان هەیە. سلێمانی شارێکە دروست دەکرێت، بیریش دەکرێتەوە لە خەڵکەکەی کە کێ بن؟ دیزاین دەکرێت، سیستمی ئاوەڕۆی بۆ دروستدەکرێت، کارێزەکانی وەک سەرچاوەی ئاو رێک دەخرێت، مەدرەسە و مزگەوتی بۆ دروستدەکرێت. بانگەشەی بۆ دەکرێت لە هەموو ناوچەکانەوە، هەرکەس لە ژینی گوند بێزارە دەتوانێت بێتە شارێکی نوێ بژی، بازرگانەکان بێن، وەستاکان و پیشەوەرەکان، زاناکان و قوتابیەکانی زانست بێن. بەم جۆرە بیر لە بونیادنان دەکرێتەوە، بابانەکان پایتەختەکەیان لە قەڵاچوالانەوە بۆ شوێنێکی نوێ دەگوێزنەوە. شوێنەکە پێشتر چەند گوندێکی تەنیشت یەکتر بووە، گەورەترینیان مەڵکەندییە (کە دەکرا شارە نوێیەکە هەر ناوی مەڵکەندی بوایە، لە جیاتی سلێمانی). شارە نوێیەکە بەتەنیشت گوندی مەڵکەندیەوە بناغەی دادەنرێت کە زۆر بەزووی مەڵکەندی و گوندەکانی تریش لەناوخۆیدا نوقم دەکات، سێ ساڵ بەر لە دروستکردنەکەشی مەحمود پاشا دەست بە دروستکردنی سەرای سلێمانی دەکات.. ئەو سەردەمە ناوچەکە بەگشتی و بابانەکان بەتایبەت کەوتبوونە نێوان بەرداشی رۆم و عەجەم. برایم پاشا ماوەیەکی زۆر لە بەغدا ژیابوو، والی ئەو کاتی عوسمانیەکان ناوی سلێما پاشابوو، برایم پاشا لە خۆشەویستی ئەم والیە کوڕەکەی و شارەکەشی ناو ناوە (سلێمانی)، تەنانەت دوای ۱۲ ساڵ لە دروستکردنی شارەکە، هێند پابەندی عوسمانیەکان بوو خۆی و لەشکرێک بەڕێکەوتن بۆ یارمەتی سوپای عوسمانلی لە قەتلوعامکردنی ئێزدیەکاندا لەناوچەی شەنگال، لەوێ هەندێک دەڵێن بەهۆی پیرییەوە و هەندێکی تر دەڵێن کوژراوە، تەنانەت گۆڕەکەشی لە موسڵە و لە مزگەوتی نەبی یونس نێژراوە.. ئێستاش رۆژانە کە بەتەنیشت پەیکەرە گەورەکەیدا لەناو حەوشەی سەرادایە رەت دەبم، بیر لە شەرمی مێژوو دەکەمەوە، شارەکەم کەسێک دروستی کردوە کە لە فەرمانی سەر ئێزیدیەکاندا تیاچووە!\n۲ـ مەولانای دەربەدەر!\nراستە شارەکە لە رابردوودا مەڵبەندی زانین و کۆبوونەوەی بەشێک لە ئەدیبانی پایە بەرز و مامۆستایانی گەورەبووە، ئەمە رووکاری دەرەوەی مەسەلەکەیە و لە ناوەوە دۆخێکی تر لەئارادایە، ململانێی نێوان کەسەکان و بێ لایەن نەبوونی حاکمان و دەرپەڕاندنی بەشێک لەو بیریارانەش.. مەولانا خالیدی نەقشبەندی یەکێک لە زانا و متەسەوفە گەورەکانی جیهان، کاتێک دەگەڕێتەوە سلێمانی خۆی و موریدانی رێبازەکەی تووشی تەنگەژە و سەرکەوتکاری دەبنەوە لەلایەن زانایانی تری نزیک لە دەسەڵاتی ئەو زەمانە، ئەوەتا مەولانا لە نامەیەکدا کە بۆ عوسمان بەگی برای مەحمود پاشای بابانی نووسیوە، دەڵێت:(ئەگەر مەلایانی مونکیری(هەژاران) ڕاست دەڵێن و قسەی لەبەر خودا دەکەن، کاری مەردان جنێودان و بەدگۆیی هەژاران نییە، ئێوە خۆتان لاوێکی بەختەوەرن، لەبەر خودا ئاگری ئەم فیتنە و فەسادە بکوژێننەوە، هەستە و شێخ مەعرووف و مەلا صالح و شێخ عەبدول ڕەحیم کە لە گەورە زانایانن، بە هاوڕێیەتی خۆت بهێنە، ئەگەر دەشڵێن ئێمە پێمان عەیبە بڕۆین بۆ لای فڵان، ئەم قسەیە نییە، چونکە ئەوان بە قسەی خۆیان دەعوا بۆ خوا دەکەن، نەوەک بۆ لای من دێن، و ئەگەر نایەن بۆ دێی (سەرگەت) بێنە شاری گوڵعەنبەر(خورماڵ) ئێمە ڕازین و خۆمان دێیینە ئەوێ، ..........ئێوە خۆتان لەو دانیشتنە ئامادەبن، منی هەژار لەگەڵیان باس و گفتوگۆ دەکەم، ئەگەر بۆ خاترتان مەعلووم بوو، کە جگە لە سەرکەشی و حەسادەت و خراپەکاری مەبەستێکی تریان هەیە، باشە، بە پێچەوانەوە ئەگەر من باسی ئیرشاد و شێخێتیم کرد و دەردەکەوێت کە باسی پووچ و بێهودە دەکەم).\nهەروەها لە درێژەی نامەکەیدا دەڵێت: (کە من لەسەر هەق نەبووم پشتگیری مەکە، کە لەسەر هەقیش بووم نابێت بمڕەنجێنن، ڕاستە من وەلی نیم بەڵام دەستم بە زنجیرەی ئەولیاوە گرتووە، ڕەنجاندنی ئەولیا بۆ دین و دنیا زیانی گشتی هەیە).\nتێبینی: ــ مەبەست لە شێخ مەعرووف، شێخ مارفی نودێییە. ئەم نامەیە جیاوازی و ناکۆکی و کێشمەکێشی تەریقەتی قادری و نەقشبەندی دەردەخات، کە بە پێی ئەم نامەیە بێت مووریدانی تەریقەتی قادری بە پاڵپشتی دەسەڵاتی بابانی ئازار و ئەزێتی زۆری مووریدانی نەقشبەندییان داوە، وەلێ تواناشیان نەبووە بە زمانێکی زانستی و شارەزایی ئاڵنگاری مەولانەش ببنەوە. ــ ئەم نامەیە لە لاپەڕە " ۱۲۱ ــ ۱۲۲ ــ ۱۲۳ ی کتێبی " مەکتوبات" کە وەرگێڕدراوی نامە فارسییەکانی مەولانا خالیدە، بڵاو کراوەتەوە.\nدواجار لەبەر قوڵنەبوونەوەی کێشەکە و دروستنەبوونی شەڕێکی براکوژی، لەبەر ئەوەی حاکمانی شار بێ لایەن نەبوون، زانایەکی گەورەی وەک مەولانا خانەقاکەی جێ دەهێڵێت و روودەکاتە شام و بۆ ئەبەد ناگەڕێتەوە..\n۳ـ شەرمی سیاسەت و ترس لە نوێگەری!\nکوژاندنەوەی مۆمی تەمەنی جەمال عیرفان، مانیفێستی بیری کۆنخوازی دەسەڵاتپەرست کە تارماییەکە و بەسەر مێژووی کۆن و نوێدا درێژ دەبێتەوە.\nبایۆگرافیەکی کورتی پێویست:\nجەمال عیرفان (1881-1922)\nكوڕی عیرفان ئەفەندی كوڕی مەلا عەبدوڵای كوڕی مەلا رەسوڵی كاژاوییە. ساڵی 1881 لەگەڕەكی (كانی ئاسكان) لەخێزانێكی خانەدان‌و ناسراوی سلێمانی لەدایك بووە. سەرەتا لای باوكی‌و دواتر لای خواجە ئەفەندی خوێندوێتی‌و پاشان لەقوتابخانەی روشدییەی موڵكی‌و روشدییەی عەسكەری درێژەی بەخوێندن داوە. بۆ تەواوكردنی خوێندن چۆتە بەغداو لەوێشەوە بەرەو ئەستەمبوڵ رۆیشتووەو لەوێ (ئەركانی حەربییە)ی تەواوكردووەو لەفەیلەقی شەشی سوپای عوسمانیدا كراوە بەئەفسەر، كە جەنگی یەكەمی جیهانی كۆتایی هات‌و ئینگلیز لەخەڵكی ناوچەكە سوپایەكی لەسلێمانی پێك هێنا كەبە(سوپای لیڤی) ناسرا بوو، جەمال عیرفان كرا بەفەرماندەی هێزی پیادەی ئەو سوپایەو پاشان پۆستی بەرێوەبەری ناحیەی مەرگەی پێ بەخشرا، بەڵام زۆر لەسەر ئەو كارە نەمایەوەو ساڵی 1920 گەڕایەوە سلێمانی‌و بوو بە ئەندامی ئەنجوومەنی ئیداری شار. لەو ماوەیەدا رۆڵێكی گرنگی گێڕا لەجۆشدانی خەباتی سیاسی‌و یەكێ بوو لەروناكبیرە هەرە چالاكەكانی سەردەمی خۆی. لە رۆژنامەی پێشكەوتندا گەلێ وتارو لێكۆڵینەوەی بەپێزی بڵاوكردەوە. لە ژێر كاریگەری ئەو رێكخراوە سیاسییانەی كەكوردەكانی ئەستەمبوڵ دایانمەزراند بوو، جەمال عیرفان كەگەڕایەوە سلێمانی ساڵی 1920 كۆمەڵێك رێكخراوی سیاسی دامەزراند كەهەموویان یەك بەرنامە و ئامانج‌و پەیڕەوی ناوخۆیان هەبوو. لەوانە تەعالی كوردستان، كوردستان، وەتەنییەكان، فیدائییانی كوردستان، خۆرهەڵاتن (شروق). ئەم كەسێتییە نیشتمانپەروەرە لەنووسین‌و هەڵوێستی دا هەمیشە پشتگیری لەهەژاران‌و لەبیروباوەڕی پێشكەوتنخوازی كردووەو بەقووڵی لەمەسەلە ئابووری‌و فەلسەفییەكان گەیشتووە، بۆیە كۆنەپەرستان بەئاشكرا كەوتونەتە دژایەتی كردنی، بەڵام جەمال عیرفان كۆڵی نەداو درێژەی بەرێبازەكەی دا، جەمال عیرفان لەمانگی كانوونی یەكەمی ساڵی 1922 تیرۆركرا.\nبۆ تێگەیشتن لەو دۆخ و سەردەمە، هیچ نووسینێک و یاداشتێک ناتوانێت وەک چیرۆکی (لەخەوما)ی جەمیل سائیب راستگۆبێت، کە تەنها سێ ساڵ دوای کوژرانی جەمال عیرفان نوسیویەتی لە ۱۹۲٥ لە (ژیانەوە)دا بە زنجیرە بڵاوی کردۆتەوە، ئاوێنەیەکی راستەقینەی روخساری حوکمداریی شار و شەرمی سیاسەت و دۆخی هەژارانە، چیرۆکى "لە خەوما"ى جەمیل سائیب لەبارەى پیاوێکە، کە خەونێکى ناخۆش دەبینێت: لە خەونیدا هەژار دەکەوێت، ئەوەش ناچارى دەکات بڕوات بۆ وڵاتێکى دی وەک لە دەتپێکدا دەڵێت: (منداڵەکانم لەو مەملەکەتە بەجێ هێشت بۆ خوا، خۆشم ناوی خوام لێ هێنا و هەڵسام رووم کرد بۆ بەرەو ژوور وتم وڵاتی ئیسلامە. لا٣٥)، تاکو لەوێ کارێک بدۆزێتەوە و خێزانەکەی لە مەینەتى ڕزگار بکات، لێ کاتێک بە پایتەختى ئەو وڵاتە دەگات، دەبێت بە شایەتى بەزمێکى کۆمەڵایەتى و سیاسیى تاڵ.\nکابراى هەژار بەم شێوەیە بە وڵاتى مەبەست دەگات. هەژار لە خانەکە، لە سووچێکى ئۆدەیەکدا شەکەت و برسى لەسەر تاجەواڵێکى کاروانچییەکان بە چیچکانەوە سەر دەنێتە سەر ئەژنۆى، لێ دەنگى گریان و کڕوزانەوە لە ماڵێکى دراوسێى خانەکەوە خەوی لێ دەزڕێنن. هەژار دەیەوێت بزانێت هۆى ئەو شیوەن و گریانە چییە، بۆ ئەو مەبەستەش دەچێتە دەرەوە و لە خانچییەکە دەپرسێت، لێ کابراى خانچى زۆر بە ساردى وەڵامى دەداتەوە: "ئەوە هیچێکى وا نیە ئەو ژن و منداڵانە مێرد و باوکیان کوژراوە". هەژارى غەریب شتى واى نەبینیوە و نەبیستووە، لێ ڕەوشی بەو چەشنە لەو وڵاتەدا دیاردەیەکى ئاساییە، هەر بۆیە کابرای خانچی کوشتنی مرۆڤ بە شتێکی ئاسایی دەزانێت. ئاخر، وەک ئەو دەبێژێت، "شەو و رۆژى سەد شتى وا لێرە ئەقەومێ" .\nکەمێک پاش ئەو ڕووداوە کابرای هەژار هەوڵ دەدات بنوێت، لێ هەست دەکات خەوی لێ زڕاوە. هێندە ناخایەنێت سەرلەنوێ لەو دیو خانەکەوە تەقەی تفەنگ و هەرا و زەنا، شیوەن و گریانی ژن و منداڵ دەستپێدەکەنەوە. کابرای هەژار ئەم جارەش خۆی پێ ناگیرێت و لە خانچییەکە دەپرسێت، داخۆ ئەم جارە چی قەومابێت، لێ خانچی ئەم جارە تووڕە دەبێت: "چوزانم پیاو ئەگەر من بۆ ئەمانە جوابى تۆ بدەمەوە ئەبێ خەریکى هیچى تر نەبم هەر جوابت بدەمەوە، شەو و رۆژى سەد شتى وا لێرە ئەقەومێ، وتم ئاخر خاڵۆ تۆ عاجز مەبە ئینسان لەمانە دڵى ئەبێ بە ئاو، چۆن ناپرسێ، وتى ئاخر تۆ شتى وات نەدیوە بۆیە وا بۆ هەموو شتێک ئەپرسى، هێشتا ڕانەهاتوویت، ئەوە ساحێبى ئەم ماڵە نازانم لەسەر جاسوسى و ماسوسى گیراوە و فەلاقەیەکى زۆر کراوە و لە پاشان داواى جەزایەکى زۆریان لـێ کردووە، ئەویش پارەى نەبووە بیدا ماڵەکەیان فرۆشتوە، ئەویش بەشى جەزاکەى نەکرد، ئێستاش هەروا حەپسە، کەچى ئەوا فەقیرە دز هاتۆتە سەر ماڵەکەشى، ئەو تۆزە پڕ و پیتەشیان کە ماوە هەڵبەت بردوویانە، وا تفەنگیشیان پێوە ئەنێن، ئێستا منداڵێکیشى نەکوژرا بێت هەر چاکە. وتم ئەرێ ئەم هەموو جاسوسە چیە لێرە هەیە؟ کابراى خانچى سەرێکى لێ لەقاندم و سەیرێکى فەصالى کردم و تۆزێک پێکەنى و وتى: ئاى باوکم ئەمە نەخۆشیەکە هەموو کەس ئەبێ بیگرێ، تۆ غەریبى هێشتا ئەمەت نەدیوە، بەڵام چاوت نەفڕێ تۆش ئەیبینى..." هەژارى غەریب ئەوها یەکەم شەوى لە پایتەختى ئەو وڵاتە بەسەر دەبات. بەرەبەیان سێ تفەنگبەشان لە پاسەوانانى ئێوارەى ڕابوردوو خۆیان بە خانەکەدا دەکەن و دەپرسن: "... کوانێ کابراى جاسووسەکە". پیرەمێردە کاروانچییەکە سەرلەنوێ بۆى دەپاڕێتەوە، کاروانچییەکانى دیکەش بۆى تێدەکەون، لێ هەوڵەکانیان بێسوودن. چەکدارەکان بە قۆناغە تفەنگ هەڵى دەستێنن و وەک جاسووسێکى دیلکراو پێش خۆیانى دەدەن. کابراى هەژار بانگەوازى "رەحم و موسڵمانەتی"یان دەکات، لێ ئەم جۆرە وشانە بە مێشکى ئەواندا ناچن. ئێستا کابرای هەژار لەنێو کۆڵانەکان و بازاڕدا ژیانى خەڵکانى ئەو وڵاتە نزیکتر دەبینێت: هەندێکیان بەزەییان پێیدا دێتەوە، هەندێکى دى پێى ڕادەبوێرن. لەنێو شاردا هاوکات کەسانى ئەوتۆى تێدان، کە مرۆڤ هەر بە بینینیان ترس دەیگرێت: "هەر یەکە دە دوانزە چەفتە و مشکى و جامانەى ڕەنگاو ڕەنگیان تێک ئاڵاندووە و بە سەریانەوە بەستوە هەر یەکە بەقەدەر بەرداشێ، چوار ڕیز و پێنج ڕیز فیشەکیان لە خۆیان دابوو، خەنجەر و دەمانچەیان کردبو بە قەدیانا، هەروا خوێن لە ناوچەوانیان ئەبارى"\nکابراى هەژار سەرەنجام لە ئۆدەیەکی ماڵى حوکمدارى ئەو وڵاتەدا دەگیرسێتەوە تاکو حوکمدار لێى بپرسێتەوە. لێ دەسەڵاتداران هێندە هۆشقاڵى ژیانى کەسیى خۆیان و کێشەى سیاسین، کە ئیدی هەژاریان بە تەنیا لەو ئۆدەیەدا لەبیردەچێتەوە. ئۆدەکە چەند پەنجەرەیەکی تێدایە کە دەرفەتی بۆ دەڕەخسێنن ببێت بە شایەتی سەرجەم کێشەی سیاسیی ئەو وڵاتە و هاوکات بۆی دەربکەوێت کە دەسەڵاتدارانی ئەوێ چ ئەقڵییەتێکیان هەیە و چەند بەدڕەوشتن.\nئەمانە هەمووی و زۆر لەمەش زیاتر لە چیرۆکەکەدا خراونەتە روو، خوێنەری هۆشیار دەتوانێت ئاماژەکانی ناوی بەجوانی لێک بداتەوە..\n۳ـ شەرمی شار، شاری پێکەوە نەژیان!\nرەنگە، من نووسەری ئەم بابەتە هیچ کات بیرم لەوە نەکردبێتەوە ئەم شارەی تیایدا دەژیم، نووسەر و مونەور و بیرمەندەکانی هێندە خۆویست و دەنگ کپ بوون لە مێژوودا، ئاخر نمونەی راپەڕینەکانی بەردەرکی سەرا و نەبەردییەکانی عەولە سیس و ئەختەر و نمونە هاوشێوەکانی وەڵامی غروری سلێمانیانەمی داوەتەوە و بەس بووە بۆ ئەوەی خۆم لە ئاوێنەی مێژوودا بە تێری ببینم، بەڵام کتێبێک دێت و سەراپای خەونەکەم سەرەونگوم دەکاتەوە، کتێبێک دێت دوای خوێندنەوەی قوڕگم پڕ گریان دەبێت و نەفرەت لە غروری سلێمانیانەم و مێژوو یەکە بەیەکەی مونەویرەکانیشی دەکەم.\n(نیشتمانی سارا)، رۆمانێک وەک چیرۆکی (لەخەوما)ی جەمیل سائیب راستەقینە، وەک چاوی کامێرایەکی دۆکیۆمێنتکار دێت مێژووی شارمان لە رێگەی پاڵەوانە بێ ناونیشانەکانەوە بۆ دەگێڕێتەوە، لە گۆشەیەکی ترەوە مێژوو دەنووسێتەوە، دێت و لە خواری شارەوە لە ناو بۆگەناوی شیوەکەی جولەکانەوە بۆ بەرزی شار دەڕوانێت، ئەم کتێبە لەلایەن رۆماننوس (میران ئەبراهام)ەوە نووسراوە. من دوای خوێندنەوەی کتێبەکە یەک ڕاست لەشوێنی خۆم هەستامە سەرپێ، وەک ئەوەی بمەوێت رابکەم، یان ترسم لەوە هەبێت بخنکێم. شەرمی مێژوو، شەرمی شار، هەناسەی تووند کردم. ئیتر لێرە بەدوا من مرۆڤەکەی بەر لە خوێندنەوەی ئەو رۆمانە نەبووم و نیم، کەوتمە گەڕان و هەڵدانەوەی لاپەڕەکانی مێژوو جارێکی تر، ئەمجارەیان بە مەبەست و وەک ئەوەی لەناو کایەنێکدا بۆ دەرزی بگەڕێم، شەن و کەوی سات بەساتی رابردووەکەم دەکرد، شارەزایانم دەدواند و دەچومە کۆڕی ئاگامەندانی مێژوو و زۆر بە فزولەوە لەجاران زیاتر دەمپرسی، ئەمجارەیان بۆ لەبەرکردنی بەسەرهاتە عەنتیکە و نوکتەکان نا، بۆ ناسینی یەکەم بازرگان و یەکەم ئۆتۆمبێلی شار نا، بۆ لەبەرکردنی ناوی کارێز و گردەکانی ناو شارنا، بۆ هیچ شتێک لەوانە نا، بەڵکو بۆ ئەوەی بزانم ئەم شارە بۆ ئەمەندە کوێرە! بۆ ئەوەی تێبگەم بۆ هێندە بێ دەنگە! بۆ هێندە شاری پێکەوە نەژیانە! دەسەڵاتی سیاسی و ئایینی شارەکە بۆ هێندە ترسناکن!\nیەکێک لەو سەرچاوانەی باسی جوەکانی سلێمانی کردبێت. گەشت نامەکەی (کلۆدیس جەیمس ریچ، ساڵی ١٨٢٠) کە لەبارەی شارەکەوە دەڵێت ژمارەی دانیشتوانی ١٠ ھەزار کەسێکەو ٢١٤٤ خانووشی تێدایە کە ١٣٠یان ھی جولەکەن. ئەگەر تێکڕایی ژمارەی دانیشتوانی ھەر خانوویەک وەربگرین ئەوا ھەر یەکەیان کەم‌و زۆر پێنج کەسی بەرئەکەوێ. بەو پێیە کۆی ژمارەی جوولەکەکان لەوساڵەدا دەوری ٧٥٠ کەس بووە.\nبەم پێیە دانیشتوانی جوو لەشارەکەدا یەک لەسەر دەی دانیشتوانیان پێک هێناوە.. پیشەوارانی ناو بازاڕی شار زۆرینەیان لەوان بوون. جووه‌کانی سلێمانی گه‌ڕه‌کێکی تایبه‌ت به خۆیان هه‌بو، به‌ناوی گه‌ڕه‌كی جووله‌كان که ده‌که‌وێته باشوری خۆرئاوای سلێمانی، له‌وێدا خه‌ریکی کار و پیشه‌ی خۆیان بون و زیاتر به بازرگانی و ورده‌واڵه فرۆشی و ده‌باغی و چه‌رم ره‌نگکردنه‌وه خه‌ریک بون، هه‌روه‌ها عاره‌قیشیان دروستکردوه.\nجووەكان سه‌ره‌تا له قه‌ڵاچوالانه‌وه هاتوون به پیشه‌ی (خومچێتی)یه‌وه سه‌رقاڵ بون، بەڵام له دواییدا كاروباری بازرگانی كۆتاڵفرۆشی و عه‌تاری و زه‌ره‌نگه‌ری و گه‌لێك ئیش جۆراوجۆری تریان گرته‌ده‌ست.\nوەک دەوترێت کۆمەڵێک کەسی بێ دەنگ و دوور لە شەڕبوون، سەرقاڵی کاسپی و ژیانی تایبەتی خۆیان بوون.\nمێژوو ستەمکارێکی گەورەیە بەرامبەر کورد، جا وەرە کوردبیت و جووش بیت!\nرووداوە سەیر و نەهامەتییەکانی گەشەی پیشەسازی لەدونیادا و هەڵئاوسانی ئابووری و خواستی داگیرکاری و بەرزبوونەوەی هەستی ناسیۆنالیستی و مۆدێرنە لەدەرکەوتە ماددیەکەیدا، جەنگی جیهانییەکانی لێ کەوتەوە.. قۆناغی هەردوو جەنگەکە و ساڵانی نێوانیان جەهەنەمێکە و دونیای گرتەوە و تینی ئاگر لە سلێمانیش جووەکانی سوتاند.\nلێرەدا هەوڵدەدەم وێنەیەکی گشتگیر دروستبکەم، بۆ تێگەیشتن لە دۆخەکە:\nدەوڵەتی عوسمانی، لە چرکەساتەکانی کۆتاییدایە، وەک پێی دەوترا پیاوە نەخۆشەکە، بەڵام حوکمی ئایین و مەیلی زۆری بێ هۆکاری کوردی موسڵمانیش بۆ والی و خەلافەتی عوسمانی لەناو پێگەی دەسەڵاتدا هێشتا لە ئەوجدابوو، کاتێکیش ئینگلیز شەڕی بەرپاکرد لەگەڵ عوسمانیدا، بەشێک لە کوردەکان بۆ سەفربەلک راپێچی ئیسناتبولکران. کاتێکیش ئینگلیز کۆتایی بە دەسەڵاتی عوسمانی هێنا، بەشێک لە کورد لەو ژێر کاریگەریە ئایینیەدا دژی هەر مامەڵەیەک لەگەڵ ئینگلیز وەستانەوە. هەرچەند دەبێت وریا بین و وێنەی ئینگلیزیش وەک رزگارکەر نەبینین، چونکە لە کۆتایدا ئەوانیش ئیمپریالیست بوون و ویستی داگیرکاری هێنابوونی، بەڵام دەکرا کورد لەجیاتی بژاردەی هەڵوێستی دووفاقی راستگۆیانەتر و کراوەتر لەگەڵ ئینگلیزدا کاریان بکردایە و رەگی زاڵی ئاینپەرستیە عوسمانیەکە کوێری نەکردنایە، کە دواتر بووە هۆی ئەوەی ئینگلیز شارەکە بداتە بەر خومپارە و لە ئاسمانیشەوە بۆمبای بەسەردا ببارێنێت.. لەم وێنەیەدا بۆ دەسەڵاتی (سیاسی ـ ئایینی) حوکمداری سلێمانی ئینگلیز دەبێتە دوژمن و هەرکەس باس لە پێشکەوتنخوازی بکات، وێنەی جاسوسی بەسەردا دەبڕن و مەیلێکی گەورە بۆ کۆنخوازی و ملکەچیی ئایینی دروست دەکرێت. لەلایەکی ترەوە کاتێک ئینگلیز لە شوێنێکی تر و بەمەبەستێکی تر دەست دەکات بەبونیادنانی دەوڵەتێک لەسەر خاکی (ئیسرائیل ـ فەلەستین). وەک ئەوە بێت جووەکانی سلێمانی ئەمەیان کردبێت، خەڵکە موسڵمانە ساکارەکە هەر زوو دەکەونە وێزەی ئەم خەڵکە بێ گوناهـ و بێتاوانانەی هاوزمان و هاونەتەوەی خۆیان. ئەم سەرکوتکاریە کۆمەڵایەتییە درێژە دەکێشێت تا جەنگی دووەمی جیهانی، کاتێک هێتلەر رەگەزی ئاری وەک رەگەزی باڵای مرۆیی وێناکرد و ئەوەی خستە روو کە ئەوە جووە سامییەکانن لەمێژوودا نەیانهێشتوە ئاری بگاتە مەقامی خۆیی و دەستی بە قەتلوعام کرد. لە عیراقیشەوە (رەشید عالی گەیلانی ـ ۱۸۹۲/۱۹٦٥) کە بۆ سێ خول سەرۆکی ئەنجومەنی وەزیرانی عیراق بوو، لە مێژوودا بەسەرکردەی دژە ئینگلیز ناوبانگی هەبوو، هەر زوو دۆستایەتی لەگەڵ هێتلەر پێکهێنا، بەناوی دژایەتی بۆ قەوارەی سەهیۆنی لەسەر خاکی فەلەستین، دەستی کرد بە هەڵمەتی قەتلوعامی جووەکانی عیراق، لە سلێمانیشدا هەر زوو بەشێک لە کۆلکە خوێندەواران سمێڵیان وەک هێتلەر لێکرد و کەوتنە خۆ بادان بەوەی کورد لە ڕەگەزی ئارییە، بەمەش ویستی شەڕەنگێزانەی کۆلکە خوێندەوار و رەشەخەڵک و ئاینپەروەرەکان کەوتنە دژایەتی دراوسێ دوکانەکانی خۆیان، ئەو کوردە جوانەی هەزاران ساڵ پێکەوە لەسەر یەکخاکن. وەک ئەوەی ئەمانبن عوسمانیەکانیان روخاندوە و شێخ مەحمودیان بۆ هیندستان دورخستۆتەوە.. بۆیە جگە لەو پەلاماردان و سوکایەتیەی کرا، جووەکان بەئیجبار بۆ ئیسرائیل راگوێزران، یان مەگەر خۆ ویسانە ئاینیان بکردایە بە ئیسلام! خانوو سەروەتیان لێ داگیرکراو کرانە وەقفی ئەوقاف، خۆشیان ئەوەی هەزاران ساڵ پێکەوەیان نابوو لەبازاڕدا بە کوردە موالیەکانیان فرۆشت! دەگێڕنەوە (پیرە ژنێکی جوو، کاتێک شمەکەکانی ماڵەکەی بە کەسێک فرۆشتووە پێی وتوە، ئەوا ئێمە بەم زوڵمە دەڕۆین بوارمان هەیە شتەکانمان بفرۆشین، بەس رۆژێک ئێوەش ئاوارە دەبن بوارتان نابێت هیچ لەگەڵ خۆتان ببەن)..\nلەپڕێکدا گەڕەکێک لەشاردا خامۆش دەبێت، لایەکی شار چراکانی نادرەوشێتەوە، لایەک لەبازاڕ و دوکاندار و پیشەوەرەکان نامێنن وەک ئەوەی هەر نەبووبن.. کەس دەنگی لێوە نایەت! کەس ناڵێت ئەم ستەمە لە پای چی؟ کەس ناڵێ شەلمۆی عەتار حەقی چییە بەسەر بزوتنەوەی زایۆنیزمەوە، بۆ دەبێت ئەو باجەکەی بدات؟ ئەو هەموو نەخش و نیگارە دەسڕێنەوە، دەنگی مۆسیقاکە و بۆنی شەرابەکە نامێنێت!\nئەوەی تا ئێستایە هەیە، شایستەی تێگەیشتنە، بەڵام ئەوەی من هەرگیزاو هەرگیز ناتوانم تێی بگەم ئەوەیە چۆن ئەو هەموو خوێندەوار و مونەویر و موسەقەفەی کورد بە یەک دێڕیش بەرگریان لەم هاوزمان و هاوشاریانەی خۆیان نەکرد!\nرەفیق حلمی، عەلادین سوجادی، شاکر فەتاح، گۆران، رەفیق چالاک، پیرەمێرد و زۆری تریش بەیەک وشەش هەڵوێستیان لەمبارەیەوە دەرنەبڕیوە.. (ژین و ژیانەوە و تێگەیشتنی راستی و بانگی حەق و رزگاری)م بۆچیە لەپرسێکی ئاوادا بێ دەنگ بێ دەنگ بێت!\nپیرەمێرد بۆ رۆژنامەکەی پیتاکی لەخەڵکی شار کۆکردۆتەوە، کەریمی ئەلەکەی مەسیحی و خایمی شلمۆ خواجە خینۆ و شەلەمۆی عەتار پیتاکیان داوە بۆ دەرچواندنی رۆژنامەی ژین. کەچی بەیەک دێڕیش پیرەمێرد لە رۆژنامەکەدا باسی ئەم کۆچە زۆرەملێیەی نەکردوە.. لەناو خەڵکیشدا زۆر سادە وتراوە کە جولەکان رۆشتنەوە بۆ خاکی خۆیان! وەک ئەوەی ئەمانە کورد نەبن و ئەم خاکە هی ئەوانیش نەبێت! بێ ئاگا لەو هەموو فرمێسکەی بۆ خاک و یادی باپیرانیان جوەکان رشتیان و هەندێکیش لەتاو بەجێنەهێشتنی خاک بەناچاری ئاینی خۆیان گۆڕی و تامردن بەنهێنی ژیان! تا ئێستاشی لەسەر بێت کەس لەبارەی ئەم پرسەوە بەجدی نەینوسیوە! ساڵانێک دواتریش حکومەتی عیراق بەبیانووی دروستکردنی جادە گۆڕستانی جوەکانیش لەناو دەبات و شەقامی سەرشەقامی پیادا دەبات.. نەزعەی رەگەزپەرستی ئاینی تا شوێنێک دەڕوات، کە دەڵێن جووەکان لەگۆڕەکانیاندا خشڵ و کوپەی ئاڵتون هەیە، بۆئەوەی دەست بە هەڵدانەوەی گۆڕەکانیشیان بکرێت و ژێر زەویشیان پێ رەوا نەبینن!\nلە دیوێکی تریشدا، دۆخی کریستیانەکان هێندە باش نیە و دەکرێت لە شوێنی تردا بێینە سەر ئەو باسەش، بەڵام وەک نوکتەیەک هاوڕێیەکی کریستیانم پێی وتم، ئەو رۆژەی فیلمی ریسالە دەرچوو، من لەگەڕەکی خۆمان منداڵە موسڵمانەکانی هاوڕێم هەموو بەدار و بەرد کەوتنە سەرم و لێیان ئەدام و دەیانوت دەبێ شایەتومان بهێنێنیت!\nرەنگە زۆر بابەتی تری هاوشێوە لە مێژووی دوور و نزیکدا بدۆزینەوە کە مایەی شەرملێکردن بێت، بەڵام لە کۆتایدا دەمەوێت ئەوە بهێنمە سەر زار، کە کوردبوون بەو هەموو سەختیەوە بهێننە بەرچاو کەسێک کوردبێت و جوو بێت، کەسێک کوردبێت هەڵگری هەر شوناسێکی تری جیاوازبێت جگە لە شوناسی باو و قبوڵکراوی کۆمەڵگە، ئینجا سەختیەکە هەست پێدەکرێت.\nئاوڕدانەوەی توڕە، لەمێژوو پێویستی بەجۆرێکی تر لە پەروەردە و زاڵکردنی نەریتێکی ترە، کە هەمان دۆخ تیایدا دووبارە نابێتەوە.. پیاهەڵدان بە مێژوودا و رەخنە نەکردنی وا دەکات خۆی دووبارە بکاتەوە..\nلەکۆتاییدا تەنها دوو پێشنیاز دەنووسم:\n۱_ پەیکەرە بڵندەکەی (ئیبراهیم پاشای بابان) کە شاکارێکی هونەرییە، تەنها یەک ملپێچی رەشی بکرێتە مل و لێی بنوسرێت ئەم میرەی بابان، لەشوێنێکی تر نێژراوە، مێژوو رەحم بەهەڵەی کەس ناکات..\n(گەلی فەرەنسا دوا ئەوەی زانیان میرابۆی سەرکردەی شۆڕش پێشتر کاری بۆ لویسی شانزە کردوە، لە گۆڕەکەی دەریانهێنا و فڕێیاندایە سەر شاخێک، لەو کاتەوە فەرەنسا سەرکردەی خیانەتکاری بەخۆیەوە نەبینیوە! بەراوردێکی لای خۆمان بۆ خوێنەر جێ دەهێڵم).\n۲ـ گەڕەکی جولەکان، یان هیچ نەبێت کنێستەکەیان بدرێتەوە بە جوەکانی سلێمانی. ئەگەر ئیمکانی ئەمەش نییە، با گەڕەکێکی نوێیان بۆ دروستبکرێت و لێرەوە بەڕێزەوە داوای لێبوردنیان لێ بکەین و فەرموویان بکەین بۆ گەڕانەوە بۆ زێدی خۆیان.\nئەو کتێبانەی لەم وتارەدا ئاماژەیان بۆکراوە:\nلەخەوما، نووسینی جەمیل سائیب\nنیشتمانی سارا، نووسینی میران ئەبراهام\nمەکتوبات، کتێبی دەستووسەکانی مەولانا خالیدی نەقشبەن\nگەشتنامەی میستەر ریچ


پاش پەرەسەندنی فشارەكانی بەغداو زیادبونی ئەگەری شەڕ، كۆبوونەوەی دوكان لە 15ی تشرینی یەكەم لە بەیاننامەكەیدا بەشێوەیەكی شەرمنانە یەكەم پاشگەزبوونەوەی نیشانداو ئامادەیی وتووێژی "لەسەر بنەمای پرنسیپە دەستورییەكان" دەربڕی، بەڵام خاڵی پێنجەمی بەیاننامەكەو لێدوانە توندەكانی كۆنفرەنسە رۆژنامەوانییەكەی پاش كۆبونەوەكە، دەرفەتێكی زۆریان بۆ چارەسەری دوور لە توندوتیژی نەهێشتەوە.\nبەغدا هەر لە سەرەتاوە، پێش ئەنجامدانی ریفراندۆم، سور بوو لەسەر ئەنجام نەدانی ریفراندۆم‌و دەستپێكردنی وتووێژ لەسەر بنەمای دەستور. پاش ریفراندۆمیش سوور بوو لەسەر هەڵوەشاندنەوەی ئەنجامەكانی ریفراندۆم‌و ئەمەی كرد بە مەرج بۆ دەستپێكردنی وتووێژ.\nلەلێدوانەكانی دواتریدا، عەبادی وتی ریفراندۆم بۆتە بەشێك لە رابردوو. ئەم لێدوانە وا لێك درایەوە كە بەغدا مەرجی هەڵوەشاندنەوەی ریفراندۆمی هەڵگرتووە، بەڵام كەناڵەكانی پەیوەندی ئەم لێكدانەوەیەیان پشت راست نەكردەوە.\nلە بەرامبەردا، حكومەتی هەرێم هەنگاوی دووەمی هەڵهێناو لە بەیاننامەیەكی فەرمیدا ئەنجامەكانی ریفراندۆمی سڕ كردو ئامادەیی بۆ وتووێژ لە چوارچێوەی دەستوردا دەربڕی. بەڵام بەغدا هەر سوورە لەسەر هەڵوەشاندنەوەی ئەنجامەكانی ریفراندۆم، لەڕاستیدا وتووێژ لە چوارچێوەی دەستووردا هیچ جیاوازیی لە هەڵوەشاندنەوەی ئەنجامەكانی ریفراندۆم نییە. هەر وتووێژێك لە چوارچێوەی دەستووردا، بەكردەوەو بە شێوەیەكی ناڕاستەوخۆ، بە مانای هەڵوەشاندنەوەی ئەنجامەكانی ریفراندۆم دێت. لەم رووەوە نە هەڵوەشاندنەوەی ئەنجامەكانی ریفراندۆم، پێگەی هەرێم لە وتووێژدا لاوازتر دەكا و نە وتووێژ لە چوارچێوەی دەستوردا پێگەی بەغدا لەوتووێژدا بەهێزتر دەكا. مەسەلەكە لەڕازی كردنی فیزی سیاسی بەولاوە هیچی تر نییە.\nدەستەبژێری سیاسیی كوردو شەقامی كوردی هیچ گومانیان لەوەدا نەماوە كە ریفراندۆم شكستی هێناوە و تەنانەت زیانیشی بە بەرژەوەندییەكانی هەرێم گەیاندووە. لە دۆخێكی وادا كەللەڕەقیی پێداگرتن لەسەر ئەنجامەكانی ریفراندۆمێكی شكستخواردوو هیچ پاساوێكی نییەو بەكردەوە هیچ جیاوازیی لە كەللەڕەقیی ئەنجامدانی ریفراندۆم نییە. ئامانجی ریفراندۆم بەدی هێنانی سەربەخۆیی بوو. ئەم ئامانجەش بەدڵنیاییەوە نەهاتە دی‌و هەر دەبێ لە بەغدا پرۆسەیەكی دایەلۆگ بۆ چارەسەركردنی كێشە هەڵپەسێردراوەكان دەست پێ بكات. بێگومان لەسەر مێزی گفتوگۆش، دایەلۆگەكە لەسەر بنەمای دەستور بەڕێوە دەچێ نەك لەسەر بنەمای ئەنجامەكانی ریفراندۆم.\nئەو بیانووە تەكنیكییەی كە بۆ هەڵنەوەشاندنەوەی ئەنجامەكانی ریفراندۆم دەهێنرێتەوە، ئەوەیە كە هیچ لایەنێك دەسەڵاتی هەڵوەشاندنەوەی ریفراندۆمی نییە چونكە ریفراندۆم گوزارشت لە رای گەل دەكات. بەرپەرچدانەوەی ئەم بیانووە كارێكی قورس نییە. بەیاننامەی حكومەتی هەرێم سەبارەت بەسڕكردنی ئەنجامەكانی ریفراندۆم‌و دەستپێكردنی وتووێژ لەچوارچێوەی دەستووردا، بە ناوەڕۆك وا مامەڵە لەگەڵ ریفراندۆمدا دەكات وەك ئەوەی كە هەر ئەنجام نەدرا بێ. كاتێك لە وتووێژدا پشت بەدەستور دەبەسترێ، ریفراندۆم لەیارییەكە دەردەچێ. هەر لێرەش بیانووە تەكنیكییەكە لەبەر یەك هەڵدەوەشێتەوە، چونكە ئەگەر حكومەتی هەرێم دەسەڵاتی سڕكردنی ئەنجامەكانی ریفراندۆمی هەبێ، بەدڵنیاییەوە دەسەڵاتی هەڵوەشاندنەوەشی هەیە. جگە لەوە، پەرلەمانیش كە رەوایی بەپرۆسەكە داوەو رۆژی ئەنجامدانی ریفراندۆمی چەسپاندووە، دەسەڵاتی ئەوەی هەیە بەیاسا ئەم كارە بكا.\nبەڵام ئەگەر بەغدا دەستبەرداری مەرجەكەی بوو و بەشێوەیەكی پرەگماتیكییانە هەڵسوكەوتی لەگەڵ مەسەلەكەدا كرد، دەتوانێ لەگەڵ هەرێمدا بگا بە رێككەوتنێك لە چوارچێوەی دەستوردا، بەتایبەتی كە دانوستانكارانی هەرێم لە بەغدا داوا ناكەن وتووێژ لەسەر بنەمای ئەنجامەكانی ریفراندۆم بەڕێوە بچێ‌و هەروەها لەو روانگەیەوە كە ریفراندۆم هێزی خۆی لەدەستداوەو كەس پشتی پێ نابەستێ.


◄ Resultat: Found 4.715, page 1 of 472 Items per page: 🗐 1 🗐 5 🗐 10 🗐 25 🗐 50 🗐 100\n📅 Lades Mar 2 2013 9:57AM\n👁 Denna post har tittat 11,453 gånger\nباشووری کوردستان - ژ ئەنجامێ شەرو پێکدادانێن دناڤ [ Mer... 👁] ✖ ✖ ✖ 0 1 ✔ 68% ✍ H.B. 2-3-2013 9:57:58\n👁 Denna post har tittat 42,129 gånger\n📕 100 سالیا زانا و نڤیسەرێ کورد قەناتێ کوردۆ Bibliotek\n👁 Denna post har tittat 17,635 gånger\nتۆسنێ رەشید دهۆک-2009 [ Mer... 👁] ✖ ✖ ✖ 0 0 ✔ 60% ✍ B.J. 31-3-2014 0:40:07\n👁 Denna post har tittat 3,131 gånger\n📅 11-07-2013 Datum & Events\n📅 Lades Jul 11 2013 10:45AM\n- ل گور ئاگاهیێن رێڤەبەریا بەرگری شارستانی ل قەزا [ Mer... 👁] ✖ ✖ ✖ 0 3 ✔ 82% ✍ H.B. 11-7-2013 10:45:38\n📊 1211 کەس د22 گۆڕێن بکۆمدا ل گوندێ کۆچۆ هاتنە گوللە بارانکرن undersökningar och statistik\n📅 Lades Aug 15 2018 10:21PM\n👁 Denna post har tittat 1,795 gånger\nدواڕۆژ، رەڤەند گوهەرزی ڤەکۆلەرەکی ئێزدی ئاشکەرا د [ Mer... 👁] ✖ ✖ ✖ 0 1 ✔ 93% ✍ H.B. 15-8-2018 22:21:55\n📊 15 هزار گەشتیار دێ سەرەدانا زاخۆ کەن undersökningar och statistik\n📅 Lades Sep 2 2017 2:15PM\n👁 Denna post har tittat 3,230 gånger\nبەرپرسێ راگەهندنا گشەتوگۆزارا زاخۆ راگەهاند، بۆ جە [ Mer... 👁] ✖ ✖ ✖ 0 0 ✔ 93% ✍ E.Î.F. 2-9-2017 14:15:08\n📊 168 هزار مەترێن دووجا یێن کەسکاتی ل دهۆک هاتینە چاندن undersökningar och statistik\n📅 Lades Feb 1 2018 9:37AM\n👁 Denna post har tittat 2,277 gånger\nدواڕۆژ، بورهان یەحیا رێڤەبەرییا ئەندازەیا پارکان [ Mer... 👁] ✖ ✖ ✖ 0 1 ✔ 93% ✍ H.B. 1-2-2018 9:37:10\n📕 2000 پەند ژ جیهانێ Bibliotek\n📅 Lades Jul 11 2012 1:48PM\n👁 Denna post har tittat 14,099 gånger\nبەرهەڤکرن و کۆمکرن: جگەرسۆز پێندرۆیی 2005 [ Mer... 👁] ✖ 📕 ✖ 0 0 ✔ 84% ✍ H.B. 11-7-2012 13:48:51\n📊 22 هزار بتلێن خوینێ ل دهۆک هاتینە بەخشین undersökningar och statistik\n📅 Lades Feb 2 2018 8:10PM\n👁 Denna post har tittat 2,178 gånger\nدواڕۆژ، بورهان یەحیا رێڤەبەرییا بەنکا خوینێ ل رێڤ [ Mer... 👁] ✖ ✖ ✖ 0 1 ✔ 91% ✍ H.B. 2-2-2018 20:10:11


پێنی نێونەتەوەیی کەمپینێکی بۆ ئازادکردنی زارا محەمەدی دەستپێکرد – RojNews.News\nپێنی نێونەتەوەیی کەمپینێکی بۆ ئازادکردنی زارا محەمەدی دەستپێکرد\n25/02/2020 - 7:14:49 pm\nسێشەممە, 11 يون 2019 – 11:54 رۆڕۆژنیوز – ناوەندی هەواڵەکان\nکۆمیتەی مافی زمان و وەرگێڕ لە ناوەندی (PEN)ی نێونەتەوەیی، کەمپەینێکی ئاگادارکردنەوەی ناوەندە جیهانییەکانی بۆ ئازادکردنی زارا محەمەدی مامۆستای خۆبەخشی زمانی کوردی ڕاگەیاند، کە نزیکەی ٢٠ ڕۆژە لەلایەن دەسەڵاتی ئێرانەوە دەستگیرکراوە.\nدڵشاد خۆشناو، ئەندامی کۆمیتەی بەڕێوەبردنی ناوەندی (PEN)ی کورد لە لێدوانێکیدا بۆ ڕۆژنیوز ئاماژەی بە گرنگیی کەمپەینەکە کرد و وتی: گرنگیی لەوەدایە کە رێکخراوێکی نێونەتەوەیی ناوداری خاوەن پێگە و متمانە لە ناو کۆمەڵگەی نێونەتەوەییدا بەڕێوەی دەبات و لە کۆمەڵگەی نێونەتەوەیی و لە میدیا جیهانییەکان و مەڵبەندە ڕۆشنبیرییەکان باس دەکرێت.\nوتیشی: جگە لەوەش ئێستاکە ناوەندی (PEN)ی نێونەتەوەیی کە ١٤٦ ناوەند لەخۆی دەگرێت لە سەرتاسەری جیهان، کاتێک ناوەندی (PEN)ی نێونەتەوەیی دەست بە کەمپینێک دەکات، ناوەندەکانی دیکەش لەلای خۆیانەوە دەست پێدەکەن و دەکەوێتە ڕۆژەڤی جیهانەوە، ئەو وڵاتانەشی کە ڕێز لە ناو و یاسای خۆیان بگرن، کاتێک ئەو کەمپینانە دروست دەبن، هەندێک جار هەوڵ دەدەن کاری خراپتر نەکەن یان ڕەوشەکە ئاڵۆزتر نەکەن و ئازادیان بکەن.، لە ڕابردووشدا کەمپەینی لەو جۆرە کاریگەریی هەبووە.\nلە کۆتایی لێدوانەکەیدا ئەو ئەندامەی کۆمیتەی بەڕێوەبردنی ناوەندی (PEN)ی کورد وتیی: ئێمە وەکو ڕێکخراوێکی داکۆکیکاری مافی نووسەر و ڕۆژنامەوانان، هەمیشە بە ئەرک و خەباتی خۆمانمان زانیوە کە هەر کوێیەک پێویست بێت، بەپێی دەرفەتی خۆمان کار بۆ گەڕانەوەی ماف بۆ مافخواراو بکەین، زۆر زۆر بەلامانەوە گرنگە کە زارا ئازاد ببێت، چونکە وەکو مامۆستایەک خزمەتی کردووە و خەباتی کردووە بۆ زمانی کوردی، بۆ پێگەیاندن و فێرکردنی رۆڵەی کورد بە زمانی دایک، هیوادارم هەوڵەکەمان ئەنجامی هەبێت.\nبۆ بینینی کەمپینەکە بە زمانی ئینگلیزی لە ماڵپەڕی پێنی نێونەتەوەیی کلیکی ئێرە بکە:\nله ڕووداوێکى هاتووچۆدا حەوت ئەندامی خێزانێکی هەڵەبجەیی گیانیان له‌ده‌ستدا\nلە ١٠ مانگدا ١٠٤ ژن کوژراون و خۆیان کوشتووە


شه‌كه‌تی ئاواره‌يی و مه‌رگ مه‌دحه‌ت بانميلی\nمامۆستا "مه‌دحه‌ت عه‌لی ره‌زا" ئه‌ركه‌وازی ك يه‌كيگ بوی له پياوه‌يل دمڕاس و ناودار شاره جوانه‌گه‌ی خانه‌قين، ك شه‌كه‌تی و ده‌رده‌سه‌ری ميه‌نه‌تيه‌يل فريه‌يگ هاته تويشی له‌ژيان، ئه‌ويش دويای ئازار و شكه‌نجه‌داين و گرتن و ئاواره‌يی فريه‌يگ له په‌ڕ شاره‌يل و دوير له زێدو ماوای باوگ و باپيره‌يلی له‌سه‌رده‌م رژيم به‌عس گوڕ وه‌گووڕ .\nئی كه‌سايه‌تی شار خانه‌قينه له‌ساڵ ١٩٤٣ له ئاوايی بانميل هاته‌سه دونيا، خوه‌نين سه‌ره‌تايی له خوه‌ندنگای ئه‌لوه‌ند ته‌مام كردو دويای ئه‌وه‌يش قوناغ ناوه‌ندييش له ئاماده‌يی خانه‌قين ته‌مام كرد و له‌شوون ئه‌وه‌يش چيه خانه‌ی مامۆستايه‌يل له شار باقووبه‌و له‌ساڵ ١٩٦٤يش وه مامۆستا دامه‌زريا.\nمامۆستا مه‌دحه‌ت ئه‌ركه‌وازی ئاده‌ميزاديگ كوردپه‌روه‌ر و خه‌مخوه‌ر مه‌ينه‌تيه‌يل ملله‌ت كورد بوی، له ساڵه‌يل ناونی ١٩٦٧ و ١٩٦٨ له‌لايه‌ن رژيم به‌عس زيندانی كرياو ئازاد كريا، له‌ساڵ ١٩٦٩ جاريگتر ئه‌را ماوه‌ی ساڵيگ زيندانی كرياو دوياخر له ١١ی ئازار ١٩٧٠ ئازاد كريا، له ساڵ ١٩٧٧ دويره‌و خريا ئه‌را پاريزگای عماره له باشوور عراق تا ساڵ ١٩٨٠.\nله سه‌ره‌تای ساڵ ١٩٨٠ جيواز كريا ئه‌را شار په‌نجوێن جوور مامۆستا، له‌شوون ئه‌وه‌يش له ساڵ ١٩٨٥ جيواز كريا ئه‌را قه‌زای كه‌لار سه‌ر وه پاريزگای سلێمانی، ئمجا له كه‌لار كه‌فته وه‌ر فشار پياوه‌يل حزب به‌عس و هه‌ميشه داوا له‌ليان كرديان په‌يوه‌ندی بكاده ئه‌و حزب شۆفينيزمه، وه‌لی مامۆستا مه‌دحه‌ت ئه‌و كاره ره‌ته‌و كرد، له ئاكام ئه‌و ره‌ته‌وكردنه حزب به‌عس فاشيست وه برياريگ له پيشه‌ی مامۆستاييه‌و جيوازی كرد ئه‌را ده‌زگای كشتوكاڵی جوور كارمه‌نديگ ئاسايی وه‌خاتر كلكردنی ئه‌را به‌ره‌ی جه‌نگ، وه‌لی دوياخر خانه‌نشين كريا.\nله‌ساڵ ١٩٩٥ حكوومه‌ت به‌عس جاريگتر كووچ زوره‌ملی وه‌پيكرد ئه‌را پاريزگای ئه‌نبار له رومادی، ئه‌ويش له‌شوون زه‌فتكردن ماڵ و دارايی و تا ساڵ ٢٠٠٣ تا وه‌ختيگ رژيم سته‌مكار رميا هه‌ر له‌ورا مه‌ند، وه‌لی له‌شوون ئه‌و ماوه گله‌و خوارد ئه‌را شار به‌غداو ئه‌را ماوه‌ی چه‌ن ساڵيگيش له به‌غدا مه‌ند و دوياخريش گله‌وخوارد ئه‌را زێدو باوان خوه‌ی له شار خانه‌قين.\nمه‌دحه‌ت له‌ساڵ ٢٠٠٤ مه‌رگ ناوه‌خته‌و له‌ناكاو موڵه‌ت وه ته‌ز و تووز شه‌كه‌تی ساڵه‌يل فريه‌ی ئاواره‌يی و ده‌رده‌سه‌ريه‌گه‌ی نه‌ياو هه‌ر وه‌و شه‌كه‌تيه‌و ماڵئاوايی يه‌كجاری له دونيا كردو ٢ كوڕ و دويه‌تيگ له‌شوونی مه‌نده‌سه جی، وه‌لی هيمان قه‌وم وخيش و ره‌فيقه‌يلی باس له مه‌ردايه‌تی و ناوداری و خوه‌شڕه‌فتاری ئی كه‌سايه‌تی خوه‌شه‌ويسه ئه‌كه‌ن.\nسه‌رچه‌وه‌ى زانيارى: عه‌بدلكه‌ريم محه‌مه‌د ئه‌كبه‌ر


وێبلاگی ئه‌نجومه‌نی ئه‌ده‌بیی شنۆ\nفرم و شخصیت‌پردازی در واکاوی رمان فریدون پسر فرانک\nفرم و شخصیت‌پردازی\nدر واکاوی رمان فریدون پسر فرانک\nکتاب فریدون پسر فرانک از زوایای مختلف قابل بررسی است قصد داریم در این مجال با نگاهی اجمالی و گذرا بە کاوش درباره فرم و محتوای این اثر داستانی بپردازیم. وجە مشخصەی فرم این رمان، نوع روایت آن است، روایتی کە در آن نویسندە سعی نمودە تا آنجا کە می‌تواند روایت را از شیوەهای رایجی کە بیشتر با آن داستان و رمان روایت می‌کنند. فاصلە بگیرد و یا شاید روح رمان -کە از دل افسانەهای کهن ایرانی‌یان استخراج شدە- اقتضا کردە تا نویسندە زیرکانە از این نوع روایت بهرە بجوید و بر میزان جاذبە و گیرایی این اثر داستانی بیفزاید. درێژه‌ی بابه‌ت\nئه‌نجومه‌نی ئه‌ده‌بیی شنۆ در پنجشنبه دهم اردیبهشت ۱۳۹۴ ساعت 14:31 | | ڕاپۆرتی کاری ئه‌نجومه‌ن 174\nڕاپۆرتی کاری ئه‌نجومه‌ن 174، کۆڕی ڕووناکبیری\nکۆڕی ڕووناکبیریی ئه‌نجومه‌نی ئه‌ده‌بیی شنۆ، له ڕێکه‌وتی 3ی بانه‌مه‌ڕی 1394ی هه‌تاوی به‌رانبه‌ر به 23ی ئاوریلی 2015ی زایینی به‌ڕێوه‌چوو. ڕه‌هبه‌ر مه‌حموودزاده که دانیشتنه‌که‌ی به‌رێوه برد باسی ڕایه‌ڵه کۆمه‌ڵایه‌تییه‌کان و ڕوانینی کۆمه‌ڵناسانه بۆ ئه‌م ڕایه‌ڵانه‌ی وه‌ک بابه‌تی کۆڕه‌که دیاری کرد. ئه‌م دانیشتنه دووه‌مین دانیشتن بوو که باسی ئه‌م بابه‌ته‌ی تێدا کرا. مرۆڤه‌کان ئه‌وپه‌ڕه‌که‌ی به چ مه‌ودایه‌ک به‌یه‌که‌وه ده‌لکێن و یه‌کتر ده‌ناسن؟ جیاوازیی پێوه‌ندییه به‌هێزه‌کان و پێوه‌ندییه لاوازه‌کان له‌چی‌دایه و ڕاده‌ی به‌های هه‌ر کامه‌یان وه‌ک سامانی ڕایه‌ڵه‌یی چه‌نده‌یه، باسی که‌لێنه پێکهته‌ییه‌کان (حفره‌های ساختاری)، گرینگایه‌تی شیکاریی ڕایه‌ڵه له‌باری مێتۆدۆلۆژی کۆمه‌ڵناسانه و زه‌ق بوونه‌وه‌ی پرۆفایله مه‌جازییه‌کان ، هه‌ندێک له‌م باسانه بوون که له‌م کۆڕه‌دا قسه‌یان له‌سه‌ر کرا.\nئه‌نجومه‌نی ئه‌ده‌بیی شنۆ در پنجشنبه دهم اردیبهشت ۱۳۹۴ ساعت 14:8 | | ڕاپۆرتی کاری ئه‌نجومه‌ن 173\nڕاپۆرتی کاری ئه‌نجومه‌ن 173، کۆڕی شێعر و ڕه‌خنه‌ی ئه‌ده‌بی\nڕۆژی پێنج‌شه‌ممه ڕێکه‌وتی 27ی خاکه‌لێوه‌ی 1394ی هه‌تاوی به‌رانبه‌ر به 18ی ئاوریلی 2015ی زایینی فه‌تاح محه‌ممه‌دنیژاد (ڕێباز) دانیشتنی شێعر و ڕخنه‌ی ئه‌ده‌بیی شنۆی به‌ڕێوه‌برد. سه‌ره‌تا ئه‌حه‌د مه‌ولوودزاده پارچه شێعرێکی کوردی و پارچه شێعرێکی فارسی به‌ناوی "آشوب"خوێنده‌وه. پاشان حاجی قوباد زه‌رزا پارچه شێعرێکی خوێنده‌وه به‌ناوی "ئه‌و ساڵیش تێپه‌ڕ بوو". دواتر قادر ڕه‌سووڵ‌فات دوو پارچه شێعری خوێنده‌وه.\nله به‌شی دووه‌می دانیشتنه‌که‌دا ڕه‌هبه‌ر مه‌حموودزاده وتارێکی به‌ناوی " مێکانیزمی چالاک بوونی ده‌ره‌تانه‌کان له‌ناو مه‌یدانه ئه‌ده‌بیه‌کان‌دا" خوێنده‌وه. نووسه‌ر له به‌شێک له وتاره‌که‌ی‌دا ده‌نووسێ: " کۆی پتانسیه‌ل و توانسته‌کانی هه‌ر مه‌یدانێکی ئه‌ده‌بی بێ‌بڕانه‌وه‌ن. هه‌رگیز کۆی ئه‌م پتانسیه‌له بێ‌ئه‌ژمارانه پێکه‌وه و له کاتێک‌دا وه‌دی نایێن و له‌ولاشه‌وه وه‌دی هاتنی هه‌رکام له‌م پتانسیه‌لانه پێوه‌ندی به زۆر هۆکاری ئه‌ده‌بی و غه‌یره ئه‌ده‌بییه‌وه هه‌یه. با وای دابنێین هه‌ندێک له‌و پتانسیه‌لانه به هه‌ر هۆکار یا ده‌لیلێک بووبێ چالاک بووبن و له ئاستی ده‌ره‌تانێکی هێزه‌کی گه‌یشتبنه ئاستی پێودانی به کرده‌کی بوون واته له (قوه)وه گه‌یشتبنه ئاستی (فعلیت). شیمانه‌ی چالاک بوونی ئه‌و ده‌ره‌تانانه‌ی ئیمکانه هاوسێکانی چالاک بوونه، له شیمانه‌ی چالاک بوونی ده‌ره‌تانێکی ئه‌ده‌بی که ده‌ره‌تانه هاوسێکانی هێشتا به‌کرده‌کی نه‌بوونه، زیادتره."\nئه‌نجومه‌نی ئه‌ده‌بیی شنۆ در جمعه بیست و هشتم فروردین ۱۳۹۴ ساعت 23:3 | | ڕاپۆرتی کاری ئه‌نجومه‌ن 172\nڕاپۆرتی کاری ئه‌نجومه‌ن 172، کۆڕی چیرۆک\nڕۆژی پێنج‌شه‌ممه ڕێکه‌وتی 20ی خاکه‌لێوه‌ی 1394ی هه‌تاوی به‌رانبه‌ر به 9ی ئاوریلی 2015ی زایینی یه‌که‌مین کۆڕی ئه‌نجومه‌نی ئه‌ده‌بی شنۆ له ساڵی تازه‌دا به‌ڕێوه‌چوو. ئه‌م دانیشتنه تایبه‌ت به چیرۆک بوو. له به‌شی یه‌که‌می دانیشتنه‌که‌دا وه‌رگێڕانی به‌شێک له ده‌رسه‌کانی کارگه‌ی چیرۆکی عه‌باس مه‌عرووفی له ژێر سه‌ردێڕی "تاپۆی که‌سایه‌تی" خوێندراوه. نووسه‌ر له به‌شێک له‌م وتاره‌دا ده‌ڵێ:" دیتنی مرۆڤێکی وه‌کوو زۆربا بۆ هه‌موومان وه‌ک به‌ختێکی مسۆگه‌ر وایه. هه‌ر ئه‌وه‌نده پێویسته له‌و مرۆڤه ساکاره لادێییه به‌گوڕه، کێوێک ساز بکه‌ین و له‌پاڵ ئوستووره‌کان‌دا هه‌رماوی بکه‌ین. تاپۆی ئه‌م ئوستووره‌یه له قاوه‌خانه‌یه‌ک‌دا له دوورگه‌یه‌کی یۆنان بۆ نووسه‌ر خۆیا بوو. ئاخێزگه‌ی زۆربا بناره‌کانی چیای ئۆله‌مپه و سه‌یر نییه ئه‌و کابرایه دڵۆپه خوێنێکی "ئه‌پیکۆر"ی له ده‌ماره‌کانی‌دا بێ. "جیهان هه‌ر ئه‌م ساته‌یه و با له‌کیسی نه‌ده‌ین" خه‌یامیش هه‌ر وابوو. به‌ڵام به‌ر له کازانتزاکیس که‌س زۆربای به‌دیاری نه‌دابوو به ئه‌ده‌بی جیهان. چونکه زۆربا جیاوازی له‌گه‌ڵ هه‌موو که‌س هه‌یه. نه ئه‌پیکۆره و نه خه‌یام و نه که‌سی تر. زۆربا زۆربایه"\nله به‌شی دووه‌می دانیشتنه‌که‌دا چیرۆکێکی عه‌تا نه‌هایی به‌ناوی "له‌گه‌ڵ کۆچی په‌ره‌سێلکه‌دا" وه‌کوو نموونه‌یه‌ک بۆ قسه کردن له که‌ش‌وهه‌وای چیرۆکنووسی له ده‌یه‌ی 70ی کۆچی له کوردستانی ئێران‌دا خوێندراوه و قسه‌ی له‌سه‌ر کرا.\nئه‌نجومه‌نی ئه‌ده‌بیی شنۆ در جمعه بیست و هشتم فروردین ۱۳۹۴ ساعت 22:45 | | ڕاپۆرتی کاری ئه‌نجومه‌ن 171\nڕاپۆرتی کاری ئه‌نجومه‌ن 171، کۆڕی کوردۆلۆژی\nدانیشتنی کوردۆلۆژیی ئه‌نجومه‌نی ئه‌ده‌بیی شنۆ له ڕۆژی پێنج‌شه‌ممه ڕێکه‌وتی 21ی ڕه‌شه‌مه‌ی 1393ی هه‌تاوی به‌رانبه‌ر به 11ی ئاوریلی 2015ی زایینی به‌ڕێوه‌چوو. ئه‌م دانیشتنه له لایه‌ن عه‌لی ته‌هاوه به‌ڕێوه چوو. له به‌شی یه‌که‌می دانیشتنه‌که‌دا موحسین جه‌ڵدیانی له درێژه‌ی باسه‌کانی دانیشتنی پێشووی کوردۆلۆژی له‌سه‌ر وێنه‌گری و وینه‌کانی شنو دا سه‌ره‌تا به‌شیکی له گوت‌وبێژێک له‌گه‌ڵ حاجی عه‌بدوڵلای بوستانچی(هونه‌ر) وه‌کوو یه‌که‌م که‌سی شار که پیشه‌ی وێنه‌گری کردووه، خوینده‌وه و پاشان باسی وێنه‌گری له ناوچه‌ی شنۆ له ده‌یه‌ی 1340ی کرد. کۆمه‌ڵه وێنه‌یه‌کی مێژوویی‌ی تایبه‌ت به‌م ناوچه‌یه‌ش له ڕێگای پرۆژکتۆره‌وه پێشانی ئاماده‌بووان دران و ڕوون‌کردنه‌وه‌ی پێویستیان ده‌رباره‌ی‌دا درا. له به‌شی دووه‌می دانیشتنه‌که‌دا، شاروخ حه‌سه‌نزاده وتاری "ئه-شکه‌وتی شیرن و فه‌رهاد"ی خوێنده‌وه که لێکۆڵینه‌وه‌یه‌ک بوو له سه‌ر ئه‌شکه‌وتیکی که‌ون و دیرۆکی هه‌ر به‌م ناوه له سه‌ر ریگای شنۆ بو ورمێ له گه‌ڵی خانی به ناوبانگه.\nئه‌نجومه‌نی ئه‌ده‌بیی شنۆ در جمعه بیست و یکم فروردین ۱۳۹۴ ساعت 11:35 | | ڕاپۆرتی کاری ئه‌نجومه‌ن 170\nڕاپۆرتی کاری ئه‌نجومه‌ن 170، کۆڕی ڕووناکبیری\nله ڕێکه‌وتی 14ی ڕه‌شه‌مه‌ی 1393ی هه‌تاوی ڕه‌هبه‌ر مه‌حموودزاده کۆڕی ڕووناکبیریی ئه‌نجومه‌نی ئه‌ده‌بیی شنۆی به‌ڕێوه‌برد. باسی ئه‌م دانیشتنه ته‌رخان کرابوو به بابه‌تی "ڕایه‌ڵه مه‌جازییه‌کان". ڕایه‌ڵه مه‌جازییه‌کان جۆرێکی تایبه‌ت له ڕایه‌ڵه کۆمه‌ڵایه‌تییه‌کانن که له‌گه‌ڵ وه ڕمێن که‌وتنی تێکنۆلۆژیی ئینترنێت به‌شێوه‌یه‌کی به‌ربڵاو په‌ره‌یان ستاند. له به‌شێک له وتاری مامۆستایه‌کی زانکۆ ئاوا باسی ڕایه‌ڵه کۆمه‌ڵایه‌تییه‌کان کراوه: "زاراوه‌ی "ڕایه‌ڵه‌ی کۆمه‌ڵایه‌تی" بۆ یه‌که‌م‌جار ده‌وری چل ساڵ به‌رله‌مه (له ساڵی 1976)، له‌لایه‌ن ده‌روون‌ناسێکی کۆمه‌ڵایه‌تی به‌ناوی سته‌نلی میلگڕام ده‌ربڕدراوه. میلگرام باسه‌که‌ی له‌مه‌وه ده‌ست پێ کرد که " شیمانه‌ی ئه‌وه‌ی دوو که‌س له جیهان‌دا یه‌کتر بناسن چه‌نده‌یه؟" ئه‌م پرسیاره گه‌وره‌کراوی پرسیارێکی بچووک‌تر بوو که ده‌یپرسی هه‌ر تاکێک پێوه‌ندی له‌گه‌ڵ چه‌ند که‌س برێتی له ئه‌ندامانی بنه‌ماڵه، گه‌لی هاواڵان، فرۆشیاران، به‌ده‌سته‌وه‌ده‌رانی خزمه‌تگوزارییه جۆراوجۆره‌کان و که‌سی له‌م چه‌شنه هه‌یه؟ ئه‌نجامی لێکۆڵینه‌وه‌کانی میلگڕام ده‌ری خست که به‌گوێره‌ی ئامار شیمانه‌یه‌کی زۆر له‌گۆڕێ‌دایه له و‌یلایه‌ته یه‌کگرتووه‌کانی ئه‌مریکا هه‌ر دووکه‌س له بازنه‌یه‌کی 2 هه‌تا 10 که‌سی‌دا پێوه‌ندییان پێکه‌وه هه‌بێ و شیمانه‌ی ئه‌وه‌ی له ڕێگای ئه‌م بازنانه‌وه دوو که‌سی ئه‌مریکایی پێکه‌وه لینک بن یه‌ک له‌سه‌ر بیست‌هه‌زاره. که‌وابوو ده‌کرێ به دڵنیاییه‌وه بڵێین ڕایه‌ڵه‌ی کۆمه‌ڵایه‌تی له سه‌ده‌کانی به‌رودوای به‌ر له داهێنان و په‌ره‌پێ‌دانی که‌ره‌سته ئه‌لکتریکی و ئه‌لکترۆنی و دیجتالییه‌کان هه‌ر هه‌بووه."\nهه‌ر وه‌ک باسی کرا زاراوه‌ی "ڕایه‌ڵه کۆمه‌ڵایه‌تییه‌کان" چه‌مکێکی به‌ربڵاوتر له زاراوه‌ی "ڕایه‌ڵه مه‌جازییه‌کان" له‌خۆی ده‌گرێ.\nئه‌مڕۆ هه‌ر له‌گه‌ڵکوو باسی ڕایه‌ڵه‌ی کۆمه‌ڵایه‌تی ده‌کرێ هه‌موو سه‌رنجه‌کان بۆ لای فه‌یسبووک ڕاده‌کێشرێ. که‌چی چه‌مکی ڕایه‌ڵه‌ی کۆمه‌ڵایه‌تی زۆر به‌ربڵاوتر له چه‌مکی فه‌یسبووک و ڕایه‌ڵه کۆمه‌ڵایه‌تییه مه‌جازییه‌کانه. بیرمه‌ندان له باسه‌کانی پێوه‌ندیدار به ڕایه‌ڵه کۆمه‌ڵایه‌تییه‌کان باسی شۆڕشێکی سێ‌کوچکه ده‌که‌ن: شؤڕشی ڕایه‌ڵه کۆمه‌ڵایه‌تییه‌کان، شؤڕشی ئینترنێت و شؤڕشی مۆبایل. هاوکاتی و پێوه‌ندی نێوان ئه‌م شۆڕشانه بووه‌ته هۆی ئه‌وه‌ی گۆڕانکاییه‌کان یه‌کجار خێرا و نابه‌رزه‌فت‌کراو بن. ئه‌م گۆڕانکارییانه ئه‌وه‌نده خێران ڕه‌نگه ئه‌م قسانه‌ی ئه‌وڕۆ ده‌یانکه‌ین هه‌تا شه‌ش مانگی دیکه یا ساڵیکی تر ئیتر ئیعتباریان نه‌بێ.\nله دانیشتنی داهاتووی ڕووناکبیری‌دا ئه‌م باسه درێژه‌ی پێ ده‌درێ.\nئه‌نجومه‌نی ئه‌ده‌بیی شنۆ در جمعه بیست و یکم فروردین ۱۳۹۴ ساعت 11:21 | | واسازی و بازپردازش فرمی داستان فریدون\nواسازی و بازپردازش فرمی داستان فریدون\nبدیع بودن اثر به "معاصر بودن" آن بستگی دارد؛ یعنی به ارتباط و نسبتی که یک اثر مفروض با جهان هنر و ادبیات روز دارد. پاسکال کازانووا در کتاب "جمهوری جهانی ادبیات" با خلق استعاره‌ای گویا و پرمعنی به ایضاح بخشی از نظریات خود می‌پردازد: استعاره‌ی "نصف‌النهار گرینویچ ادبی". این استعاره در قیاس با اصطلاح "نصف‌النهار گرینویچ جغرافیایی" برساخته شده است، البته با یک تفاوت جالب: نصف‌النهار گرینویچ جغرافیایی، مکانی است که زمان شبانه‌روزی آن را به‌عنوان معیار مقایسه‌ی زمان نواحی گوناگون در نظر می‌گیرند. ولی نصف‌النهار گرینویچ ادبی "زمان" خاصی است که ارتباط با آن "تکه از زمان" معیاری را برای سنجش سرمایه‌های ادبی در مکان‌های جغرافیایی مختلف به دست می‌دهد. حضور در نصف‌النهار گرینویچ جغرافیایی یعنی حضور در مکانی خاص روی ربع مسکون. یعنی "در جایی بودن". اما حضور در نصف‌النهار گرینویچ ادبی یعنی حضور فعال و آفرینش‌گر در زمانی خاص: یعنی "در زمانی خاص بودن". معاصر بودن به همین معنی است.\nئه‌نجومه‌نی ئه‌ده‌بیی شنۆ در جمعه هشتم اسفند ۱۳۹۳ ساعت 17:25 | | ڕاپۆرتی کاری ئه‌نجومه‌ن 169\nڕاپۆرتی کاری ئه‌نجومه‌ن 169، کۆڕی شێعر و ڕه‌خنه‌ی ئه‌ده‌بی\nکۆری تایبه‌ت به شێعر و ڕه‌خنه‌ی ئه‌ده‌بیی ئه‌نجومه‌نی ئه‌ده‌بیی شنۆ له ڕێکه‌وتی 7ی ڕه‌شه‌مه‌ی 1393ی هه‌تاوی به‌رانبه‌ر به26ی فێبرییه‌ی 2015ی زایینی له ژووری تایبه‌تی ئه‌نجومه‌ن به‌ڕێوه‌چوو. له‌م دانیشتنه‌دا که کۆڕ‌گێڕه‌که‌ی فه‌تاح محه‌ممه‌دنیژاد (ڕێباز) بوو، سه‌ره‌تا ئازاد ڕه‌سوولی دوو پارچه شێعری خوێنده‌وه و دواتر هه‌ر کام له حاجی قوباد زه‌رزا و که‌ریم خزری پارچه شێعرێکیان خوێنده‌وه و ئاماده‌بووان به تێروته‌سه‌لی له‌سه‌ر لایه‌نه جۆراوجۆره‌کانی ئه‌م شێعرانه دووان. پاشان ڕه‌هبه‌ر مه‌حموودزاده وتارێکی به‌ناوی "کاتێک بۆ تێک‌به‌زینی کلاسیسم و ئاوانگاردیسم " خوێنده‌وه. نووسه‌ر له به‌شێک ل وتاره‌که‌ی‌دا ده‌نووسێ: "هه‌ڵه‌کان بۆ نرخاندنی به‌رهه‌می ئه‌ده‌بی له پێنج شێوه‌ی باو‌دا خۆیان ده‌رده‌خه‌ن. ئه‌م پێنج هه‌ڵه‌کارییه باوانه بریتین له: 1ـ چاو به شه‌واره که‌وتن به‌هۆی ئاوانگاردیسمه‌وه 2ـ چاو به شه‌واره که‌وتن به‌هۆی کلاسیسمه‌وه 3ـ غیابی ڕوانینی مێژوویی 4ـ چاو به شه‌واره که‌وتنی نووسه‌ر به هۆی به‌رهه‌می خۆیه‌وه و 5ـ ڕه‌چاو کردنی ڕوانینی پله یه‌ک له جیاتی ڕوانینی پله دوو"\nئه‌نجومه‌نی ئه‌ده‌بیی شنۆ در جمعه هشتم اسفند ۱۳۹۳ ساعت 17:14 | | ڕاپۆرتی کاری ئه‌نجومه‌ن 168\nڕاپۆرتی کاری ئه‌نجومه‌ن 168، کۆڕی تایبه‌تی چیرۆک\nڕۆژی پێنج‌شه‌ممه ڕێکه‌وتی 30ی ڕێبه‌ندانی 1393 به‌رانبه‌ر به 19ی فێبرییه‌ی 2015ی زایینی له چوارچێوه‌ی کۆڕی چیرۆکی ئه‌نجومه‌نی ئه‌ده‌بیی شنۆ، کۆڕێکی تایبه‌ت پێک‌هات. ئه‌نجومه‌نی ئه‌ده‌بیی شنۆ له‌م کۆره‌دا میوانداریی له هێندێک نووسه‌رانی تاران کرد. ئه‌م دانیشتنه، ته‌رخان کرابوو به ڕه‌خنه‌کاری و هه‌ڵسه‌نگاندنی به‌رهه‌مێکی داستانیی فارسی به ناوی "فریدون پسر فرانک". ئه‌م کۆڕه به داوای قوتابییانی کارگه‌ی چیرۆک‌نووسیی عه‌لی‌ره‌زا مه‌حموودی ئیرانمێهر ، نووسه‌ری ئه‌م به‌رهه‌مه، پێک هاتبوو. له‌م دانیشتنه‌دا که به ئاماده‌بوونی نووسه‌ر‌ی کتێب و هێندێک له قوتابییانی کارگه چیرۆک‌نووسییه‌که‌ی له تاران، پێک‌هاتبوو، سه‌ره‌تا کۆرگێڕ، مامه‌ند قادری به‌خێر هاتنی میوانه‌کان و باقی ئاماده‌بووانی کرد و ده‌ستووری کاری کۆڕه‌که‌ی ڕاگه‌یاند. دواتر عه‌لیڕه‌زا مه‌حموودی ئیرانمێهر چه‌ند به‌شێکی له کتێبه‌که‌ی خوێنده‌وه. له به‌شی دواتری کۆڕه‌که‌دا ڕه‌هبه‌رمه‌حموودزاده وتارێکی له ژێر سه‌ردێڕی "واسازی و بازپردازش فرمی داستان فریدون" خوێنده‌وه. نووسه‌ر له به‌شێک له وتاره‌که‌ی‌دا ده‌ڵێ:\nئه‌نجومه‌نی ئه‌ده‌بیی شنۆ در چهارشنبه ششم اسفند ۱۳۹۳ ساعت 19:21 | | گفتگو با دکتر مصطفی ملکیان درباره‌ی زبان مادری\nگفتگو با دکتر مصطفی ملکیان درباره‌ی زبان مادری\nمن شکی در این ندارم که زبان یعنی زبان مادری. اگر نگویم مهم‌ترین، باید بگویم یکی از مهم‌ترین مؤلفه‌های سازنده شخصیت، منش و هویت انسان است. مخصوصا با توجه به اینکه ما اساسا بدون زبان، امکان و قدرت اندیشیدن نداریم. ما همیشه با زبان و به‌توسط زبان می‌اندیشیم. اینکه در زبان یونانی «سخن گفتن» و «اندیشیدن» با یک تعبیر شناخته می‌شدند به این دلیل بود که حتی در آن زمان هم فرهنگ عمومی پذیرفته بود که اساسا تفکر چیزی نیست جز سخن گفتن با خود.\nئه‌نجومه‌نی ئه‌ده‌بیی شنۆ در دوشنبه چهارم اسفند ۱۳۹۳ ساعت 21:9 | | ڕاپۆرتی کاری ئه‌نجومه‌ن 167\nڕاپۆرتی کاری ئه‌نجومه‌ن 167، کۆڕی کوردۆلۆژی\nدانیشتنی کوردۆلۆژیی ئه‌نجومه‌نی ئه‌ده‌بیی شنۆ له ڕۆژی پێنج‌شه‌ممه ڕێکه‌وتی 23ی ڕێبه‌ندانی 1393ی هه‌تاوی به‌رانبه‌ر به 12ی فێبرییه‌ی 2015ی زایینی به‌ڕێوه‌چوو. عه‌لی ته‌ها ئه‌م دانیشتنه‌ی به‌ڕێوه‌برد. له به‌شی یه‌که‌می دانیشتنه‌که‌دا موحسین جه‌ڵدیانی له درێژه‌ی باسی دانیشتنی پێشووی کوردۆلۆژی له‌سه‌ر وێنه‌گری، باسێکی تازه‌ی هێنا ئاراوه. له‌م دانیستنه‌ش‌دا باسی وێنه‌گری له ناوچه‌ی شنۆ له ده‌یه‌ی 1330ی هه‌تاییه‌وه هه‌تا ده‌یه‌ی 1340 له‌م ناوچه‌یه‌دا کرا. جگه له خوێندنه‌وه‌ی به‌شێکی تر له گوت‌وبێژێک که له‌گه‌ڵ ڕه‌حیم مه‌حموودزاده کرابوو، کۆمه‌ڵه وێنه‌یه‌کی مێژوویی‌ی تایبه‌ت به‌م ناوچه‌یه‌ش له ڕێگای پرۆژکتۆره‌وه پێسانی ئاماده‌بووان دران و ڕوون‌کردنه‌وه‌ی پێویستیان ده‌رباره‌ی‌دا درا. له به‌شی دووه‌می دانیشتنه‌که‌دا، ڕه‌هبه‌ر مه‌حموودزاده به‌شی یه‌که‌می وتاری "په‌تی‌خوازی له زمانی کوردی‌دا" خوێنده‌وه و ئاماده‌بووان بۆچوونی خۆیان له‌سه‌ر وتاره‌که ده‌ربڕی.\nئه‌نجومه‌نی ئه‌ده‌بیی شنۆ در جمعه یکم اسفند ۱۳۹۳ ساعت 16:13 | | لە بێشەڵان‌دا\nوەرگێڕانی: سلێمان دڵسۆز\nڕیۆنوسوکێ ئاکوتاگاوا لە دایک‌بووی ١ی مارسی ١٨٩٢ ی تۆکیۆ، بە باوکی کورتەچیرۆکی ژاپۆن ناسراوە. گەورەترین خەڵاتی ساڵانەی ئەدەبیی ئەو وڵاتە بە ناوی ئەو نووسەرەوەیە. ئاکوتاگاوا لە تەمەنی کورتی خۆیدا نزیکەی سەد کورتە چیرۆکی نووسیون کە بەناوبانگترینیان "لە بێشەڵاندا" و "ڕاشومۆن"ن کە لە ساڵی ١٩١٤دا نووسراون؛ واتە سەد ساڵ لەمەوبەر. ئەو دوو چیرۆکە دواتر بوون بە بنەمای فیلمی بەناوبانگی "ڕاشومۆن" لە دەرهێنانی دەرهێنەری گەورەی ژاپۆن، کۆرۆساوا، کە بە یەکێک لە فیلمە کاریگەر و تایبەتەکانی مێژووی سینەما دادەندرێ. ئاکوتاگاوا کە ژیانێکی ناخۆش و تاڵی بووە و لە تەمەنی لاوەتیدا نەخۆشیی "شیزۆفێرنی" لە دایکیەوە بۆ بە میرات ماوە، تووشی وەهمی بیستن و بێ‌خەوی هاتووە و سەرەنجام بەرەبەیانی ٢٤ی جولای ١٩٢٧ و لە تەمەنی ٣٥ ساڵیدا، هێندێک دەڵێن بە سیانور و هێندێک دەڵێن بە خواردنی لەڕادەبەدەری حەبی خەو، کۆتایی بە ژیانی خۆی هێناوە.درێژه‌ی بابه‌ت\nئه‌نجومه‌نی ئه‌ده‌بیی شنۆ در پنجشنبه بیست و سوم بهمن ۱۳۹۳ ساعت 12:41 | | ڕاپۆرتی کاری ئه‌نجومه‌ن 166\nڕاپۆرتی کاری ئه‌نجومه‌ن 166، کۆڕی ڕووناکبیری\nڕۆژی پێنج‌شه‌ممه ڕێکه‌وتی 16ی ڕیبه‌ندانی 1393ی هه‌تاوی به‌رانبه‌ر به 5ی فێبرییه‌ی 2015ی زایینی ئه‌نجومه‌نی ئه‌ده‌بیی شنۆ، کۆڕی ڕووناکبیری به‌ڕێوه‌برد. ڕه‌هبه‌ر مه‌حموودزاده ئه‌م کۆڕه‌ی به‌ڕێوه‌برد. به‌شی یه‌که‌می کۆڕه‌که ته‌رخان کرا به ئاڵقه‌ی سێیه‌م له زنجیره باسه‌کانی "شێوازی تێفکرینی مه‌نتیقی". له‌م باسه‌دا له درێژه‌ی باسه‌کانی پێشوو باسی گریمانه‌ی شاردراوه و ده‌رنه‌بڕدراو له به‌ڵگاندنه‌کان‌دا کرا. له ئیستدلاله‌کان‌دا له‌پاڵ به‌ڵگه ئاشکراکان هه‌ندێک گریمانه هه‌ن که ده‌رنابڕدرێن به‌ڵام به‌م حاڵه‌شه‌وه گه‌ڵاڵه کردنیان بۆ گه‌یشتن به‌و ئه‌نجامه‌ی مه‌به‌ستمانه پێویسته. شرۆڤه‌کار ده‌بێ دوای دۆزینه‌وه و ده‌ست‌نیشان کردنی پرس و مه‌به‌ست و به‌ڵگاندنه‌که، به دوای گریمانه شاردراوه‌کان‌دا بگه‌ڕێن و بزانن ئایا به له‌پاڵ یه‌ک دانانی به‌ڵکه ئاشکراکان و گریمانه ده‌رنه‌بڕدراوه‌کان، ئه‌نجامی مه‌به‌ست وه دی دێ یان نا؟\nبشی دووه‌می باسه‌که ته‌رخان کرا بۆ باسی بوون‌ناسی ڕایه‌ڵه مه‌جازییه‌کان. ئه‌م باسه له دانیشتنه‌کانی دواتری ڕووناکبیری‌دا درێژه‌ی پێ ده‌درێ.\nئه‌نجومه‌نی ئه‌ده‌بیی شنۆ در پنجشنبه بیست و سوم بهمن ۱۳۹۳ ساعت 12:31 | | ڕاپۆرتی کاری ئه‌نجومه‌ن 165\nڕاپۆرتی کاری ئه‌نجومه‌ن 165، کۆڕی شێعر و ڕه‌خنه‌ی ئه‌ده‌بی\nرۆژی پێنج‌شه‌ممه رێکه‌وتی 9ی رێبه‌ندانی 1393ی هه‌تاوی به‌رانبه‌ر به 29ی ژانویه‌ی 2015ی زایینی کۆڕی شێعر و ڕه‌خنه‌ی ئه‌ده‌بیی ئه‌نجومه‌نی ئه‌ده‌بیی شنۆی به‌ڕێوه‌چوو. به‌ڕێوه‌به‌ری ئه‌م کۆڕه فه‌تاح محه‌ممه‌دنیژاد (ڕێباز) بوو. له سه‌ره‌تای دانیشتنه‌که‌دا زاهیر ته‌ها وتاێکی له‌سه‌ر وه‌رگیرانی چوارێنه‌کان خه‌یام له لایه‌ن مامۆستا هه‌ژاره‌وه خوێنده‌وه و به‌راوردێکی له نێوان وه‌رگێردراوه‌کانی مامۆستا هه‌ژار و شێخ سه‌لام کرد. دواتر حاجی قوباد زه‌رزا پارچه شێعرێکی خوێنده‌وه.\nله به‌شی دووه‌می به‌رنامه‌که‌دا گوت‌وبێژێک که قادر ره‌سووڵ‌فات له‌گه‌ڵ شاعیری هاوچه‌رخ فه‌ره‌یدوون ئه‌رشه‌دی کردبووی خوێندراوه.\nئه‌نجومه‌نی ئه‌ده‌بیی شنۆ در چهارشنبه بیست و دوم بهمن ۱۳۹۳ ساعت 22:1 | | ڕاپۆرتی کاری ئه‌نجومه‌ن 164\nڕاپۆرتی کاری ئه‌نجومه‌ن 164، کۆڕی چیرۆک\nرۆژی پێنج‌شه‌ممه رێکه‌وتی 2ی رێبه‌ندانی 1393ی هه‌تاوی به‌رانبه‌ر به 22ی ژانویه‌ی 2015ی زایینی کۆڕی چیرۆکی ئه‌نجومه‌نی ئه‌ده‌بیی شنۆ له‌لایه‌ن مامه‌ند قادرییه‌وه به‌ڕێوه چوو. ئه‌م دانیشتنه له دوو به‌ش‌دا به‌ڕێوه چوو. 1ـ چیرۆکی "سفر" له نووسین و خوێندنه‌وه‌ی سۆهراب مورادی پێش‌که‌ش کرا و ئاماده‌بووانی ئه‌م کۆڕه ره‌خنه‌و بۆچوونی خۆیان له‌سه‌ر ده‌ربڕی. 2ـ له درێژه‌ی زنجیره باسه‌کانی کارگه‌ی چیرۆکی عه‌باس مه‌عروفی ره‌هبه‌ر مه‌حموودزاده وه‌رگێڕدراوی "چوار ئه‌ستونده‌کی چیرۆک"ی خوێندیه‌وه. هه‌ر لێره‌وه هاوڕێیانی ئه‌نجومه‌ن ئاگار ده‌که‌ینه‌وه که کۆڕی داهاتووی چیرۆک ته‌رخان کراوه به کۆڕی ره‌خنه له رۆمانێکی فارسی به نێوی " فریدون پسر فرانک" له نووسینی "علی‌رضا محمودی ایران‌مهر. ئه‌م کۆڕه به ئاماده‌بوونی خودی نووسه‌ر به‌ڕێوه ده‌چێ.\nئه‌نجومه‌نی ئه‌ده‌بیی شنۆ در چهارشنبه بیست و دوم بهمن ۱۳۹۳ ساعت 21:46 | | ڕاپۆرتی کاری ئه‌نجومه‌ن 163\nڕاپۆرتی کاری ئه‌نجومه‌ن 163، کۆڕی کوردۆلۆژی\nڕۆژی پێنج‌شه‌ممه ڕێکه‌وتی 25ی به‌فرانباری 1393ی هه‌تاوی به‌رانبه‌ر به 15ی ژانوییه‌ی 2015ی زایینی، عه‌لی ته‌ها کۆڕی کوردۆلۆژیی ئه‌نجومه‌نی ئه‌ده‌بیی شنۆی به‌ڕێوه‌برد. له سه‌ره‌تای کۆڕه‌که‌دا موحسین جه‌ڵدیانی له درێژه‌ی باسه‌کانی مێژووی زاره‌کی ناوچه‌ی شنۆ باسیكی تازه‌ی هێنایه گۆڕێ. ئه‌م باسه برێتی بوو له گوت‌وبێژ له‌گه‌ڵ ڕه‌حیم شنۆیی مه‌حموودزاده. بابه‌تی گوت‌وبێژه‌که مێژووی وێنه‌گری (عکاسی) له شنۆ بوو.\nله به‌شی دواتردا شاروخ حه‌سه‌ن‌زاده، وتارێکی به‌ناوی "لێکۆڵینه‌وه‌یه‌ک له‌سه‌ر حیماسه‌ی گیلگامێش" خوێنده‌وه.\nئه‌نجومه‌نی ئه‌ده‌بیی شنۆ در چهارشنبه بیست و دوم بهمن ۱۳۹۳ ساعت 21:32 | | ڕاپۆرتی کاری ئه‌نجومه‌ن 162\nڕاپۆرتی کاری ئه‌نجومه‌ن 162، کۆڕی ڕووناکبیری\nکۆری ڕووناکبیریی ئه‌نجومه‌نی ئه‌ده‌بیی شنۆ له ڕێکه‌وتی 18ی به‌فرانباری 1393ی هه‌تاوی به‌رانبه‌ر به 8ی ژانوییه‌ی 2015ی زایینی به‌ڕێوه‌چوو. له به‌شی یه‌که‌می ئه‌م دانیشتنه‌دا که ره‌هبه‌ر مه‌حموودزاده به‌ڕێوه‌ی برد باسێکی نوێ له زنجیره باسه‌کانی "شێوازی تێفکرینی مه‌نتیقی" کرا. پوخته‌ی ئه‌م باسه ئه‌وه بوو: کاتێک وتاری نووسه‌رێک ده‌خوێنینه‌وه یا گوێ بۆ قسه‌ی شرۆڤه‌کارێک ڕاده‌گرین ده‌بێ له نووسراوه‌که یا له قسه‌کان سێ بابه‌ت هه‌ڵبهێنجین: یه‌که‌م، پرسه‌که (مسأله) کامه‌یه؟ دووه‌م ئه‌نجامی باسه‌که چییه؛ واته نووسه‌ر یا قسه‌که‌ر چۆن وڵامی پرسه‌که‌ی داوه‌ته‌وه. سێیه‌م به‌ڵگاندن (استدلال) ی نووسه‌ر یا قسه‌که‌ر چییه؟ پرس بریتی یه له پرسیارێک یا جیاوازییه‌ک له بیروبۆچوون‌دا که بووه‌ته هۆی باس‌وخواسه‌که. مه‌به‌ست یا ئه‌نجام بریتی‌یه له په‌یامێک که نووسه‌ر ده‌یهه‌وێ به‌رده‌نگ قبووڵی بکا. به‌ڵگاندنیش کۆی ئه‌و ڕوون‌کردنه‌وانه‌ن پێمان ده‌ڵێن بۆ ده‌بێ ڕاست‌بوونی مه‌به‌ست یا ئه‌نجامێک قبووڵ بکه‌ین. بۆ نموونه با وای دابنێین پوخته‌ی باسێک له‌م دێڕانه‌ی خواره‌وه‌دا کورت دده‌که‌ینه‌وه: " ئاژه‌ڵداریی ماشێنی ده‌بێ به نایاسایی بکرێ. مێتۆدی زۆر سروشتی‌تر بۆ به‌رهه‌م هێنانی گۆشتی پێویست بۆ خه‌ڵک له‌گۆڕێ‌دایه" پرس و مه‌به‌ست و به‌ڵگاندن به‌م شێوه‌ی خواره‌وه لێک هه‌ڵداوێرین:\nپرس: ئاژه‌ڵداریی ماشێنی باشتر وایه به یاسایی ڕابگه‌یێندرێ یا به نایاسایی بکرێ؟\nمه‌به‌ست: ئاژه‌ڵداریی ماشێنی ده‌بێ به نایاسایی بکرێ.\nبه‌ڵگاندن: مێتۆدی زۆر سروشتی‌تر بۆ به‌رهه‌م هێنانی گۆشتی پێویست بۆ خه‌ڵک له‌گۆڕێ‌دایه.\nبه‌شی دووه‌می دانیشتنه‌که ته‌رخان کرابوو به باسی تووماس پیکێتی ئابووری‌زانی فه‌رانسه‌وی و کتێبه به‌ناوبانگه‌که‌ی "سه‌رمایه له سه‌ده‌ی بیست‌ویه‌که‌م‌دا" و هه‌روه‌ها ئه‌و باسانه‌ی که له په‌راوێزی بڵاو بوونه‌وه‌ی ئه‌م کتێبه له ئاستی جیهان‌دا ورووژاندوویه.\nئه‌نجومه‌نی ئه‌ده‌بیی شنۆ در چهارشنبه بیست و دوم بهمن ۱۳۹۳ ساعت 20:8 | | ڕاپۆرتی کاری ئه‌نجومه‌ن 161\nڕاپۆرتی کاری ئه‌نجومه‌ن 161، کۆڕی شێعر و ڕه‌خنه‌ی ئه‌ده‌بی\nرۆژی پێنج شه‌ممه 11ی به‌فرانباری ساڵی 1393ی هه‌تاوی به‌رانبه‌ر به 1ی ژانویه‌ی 2015 زایینی کۆری شێعر و ڕه‌خنه‌ی ئه‌نجومه‌نی ئه‌ده‌بیی شنۆ له‌لایه‌ن فه‌تاح محه‌ممه‌د نیژاد(رێباز)ه‌وه به‌رێوه چوو . سه‌ره‌تا شێعرێک له لایه‌ن فارووق ره‌سوولی خوێندرایه‌وه. پاشان ئاسۆ حاجی ئوشنوویی پارچه شێعرێکی خوێنده‌وه. دواتر شێعریک له سه‌ر منداڵانی شیناوێ له لایه‌ن حاجی قوباد زه‌رزا خوێندرایه‌وه. دواتر شێعرێک به ناوی "رۆژێک پڕله‌به‌رامه" له لایه‌ن رێبازه‌وه خوێندرایه‌وه. پاشان وتارێکی هه‌ستیار رۆسته‌می به ناوی "ئاوانگارد یا مودێرنیزه بوونی شێعر" خوێندرایه‌وه. له کۆتایی دا ڕه‌هبه‌ر مه‌حموودزاده ئاڵقه‌یه‌کی تر له زنجیره باسی "شیوازه‌کانی شێعری نوێ له ڕۆژهه‌ڵاتی کوردستان"ی هێنا ئاراوه. سه‌رجه‌م بابه‌ته‌کان له لایه‌ن به‌شداربووانه‌وه باسیان له‌سه‌ر کرا.\nئه‌نجومه‌نی ئه‌ده‌بیی شنۆ در یکشنبه نوزدهم بهمن ۱۳۹۳ ساعت 23:53 | | ڕاپۆرتی کاری ئه‌نجومه‌ن 160\nڕاپۆرتی کاری ئه‌نجومه‌ن 160، کۆڕی چیرۆک\nرۆژی پێنج‌شه‌ممه رێکه‌وتی 4ی به‌فرانباری 1393ی هه‌تاوی به‌رانبه‌ر به 25ی دێسامبری 2014ی زایینی مامه‌ند قادری کۆڕی ئه‌نجومه‌نی ئه‌ده‌بیی شنۆی به‌ڕێوه برد.هه‌روه‌ک له‌پێشدا راگه‌یاندرابوو، باسی ره‌وتی رۆمان له سه‌ره‌تاوه هه‌تا ئێستا به‌گشتی و شه‌پۆلی زه‌ین (جریان سیال ذهن) به‌تایبه‌تی باس کرا. له‌م دانیشتنه‌دا ته‌واوی کات بۆ باس له ره‌وتی رۆمان له‌سه‌ره‌تاوه هه‌تا سه‌ره‌تاکانی سه‌ده‌ی بیسته‌م ته‌رخان کرا. هه‌ر بۆیه درێژه‌ی ئه‌م باسه و شه‌پۆلی زه‌ین ماوه بۆ دانیشتنی داهاتووی چیرۆک.\nئه‌نجومه‌نی ئه‌ده‌بیی شنۆ در یکشنبه نوزدهم بهمن ۱۳۹۳ ساعت 23:26 | | دۆمینه\nته‌نیا شه‌وانه ده‌چووم ، ساعه‌تی سێی شه‌و، بێ ئه‌وه‌ی که‌س بمبینێ ، ئه‌ویش هه‌موو شه‌وێ نا ، حه‌فته‌ی جارێک. هه‌رچه‌ن ئه‌و که‌لاوه‌یه‌ی پشت قه‌برستان زۆر سارده و زۆریش له‌وێ ده‌ترسم ، به‌ڵام عاده‌تم پێ گرتووه ، ده‌رکه‌ی هه‌یه ، قفڵیشم بۆ کڕیوه ، ئه‌گه که‌سێک پێی خۆش بێ ده‌توانێ ئه‌و کومێده‌ی له به‌ر لا دیواره خرابووه‌که‌م داناوه وه‌لابه‌رێت و بچێته ژوورێ .درێژه‌ی بابه‌ت\nئه‌نجومه‌نی ئه‌ده‌بیی شنۆ در پنجشنبه بیست و پنجم دی ۱۳۹۳ ساعت 10:23 | | ڕاپۆرتی کاری ئه‌نجومه‌ن 159\nڕاپۆرتی کاری ئه‌نجومه‌ن 159، کۆڕی کوردناسی\nرۆژی پێنج‌شه‌ممه ڕێکه‌وتی 27ی سەرماوەزی 1393ی هه‌تاوی به‌رانبه‌ر به 18ی دێسامبری 2014ی زایینی کۆڕی کوردناسیی ئه‌نجومه‌نی ئه‌ده‌بیی شنۆ له لایه‌ن عه‌لی ته‌هاوه به‌ڕێوه‌چوو. له‌م دانیشتنه‌دا سه‌ره‌تا لە درێژه‌ی لێکۆڵینەوەکانی مێژووی زاره‌کی ناوچه‌ی شنۆ دا، موحسین جەڵدیانی باسی یەکەمی ئەمڕۆی تەرخان کرد بە مێژووی وێنەگەری لە ناوچە دا و وێنەکانی سێ دەیەی یەکەمی سەدەی هەتاوی نیشانی ئامادە بووان دا و باس و تێبینییان لەسەر ئاڵ و گۆڕ کرا. بەشی دووەم و کۆتایی کۆڕ تەرخان کرا بە خوێندنەوەی بەشێکی دیکەی "پێکهاتەی بەیتی کوردی" کە رەهبەر مەحموودزادە پێشکەشی کرد و باسی ڕێساکانی جوان‌کاری بەیتی کرد. ئەم ڕێسایانە لە زۆربەی حەوت شێوە پێک‌هاتەکەی بەیت دا وە بەر چاو دەکەون.\nئه‌نجومه‌نی ئه‌ده‌بیی شنۆ در پنجشنبه بیست و پنجم دی ۱۳۹۳ ساعت 9:56 | | ڕاپۆرتی کاری ئه‌نجومه‌ن 158\nڕاپۆرتی کاری ئه‌نجومه‌ن 158، کۆڕی ڕووناکبیری\nڕۆژی پێنچشه‌ممه ڕێکه‌وتی 20ی سه‌رماوه‌زی 1393ی هه‌تاوی به‌رانبه‌ر به 11ی دێسامبری 2014ی زایینی ڕه‌هبه‌ر مه‌حموودزاده کۆڕی ڕووناکبیری ئه‌نجومه‌نی ئه‌ده‌بیی شنۆی به‌ڕیوه‌برد. له‌م دانیشتنه‌دا باسی شێوازه‌کانی تێفکرینی مه‌نتیقی کرا. باسی سه‌ره‌کی ئه‌م دانیشتنه بریتی بوو له شی کردنه‌وه‌ی مێتۆدی هه‌وری (اسفنجی) و مێتۆدی هێڵه‌گ (غرباڵ) له پێواژۆی تێفکرین‌دا. له مێتۆدی هه‌وری ئه‌وه‌ی گرینگه کۆ کردنه‌وه‌ی هه‌رچی زیادتری زانیاری به‌بێ هه‌ڵسه‌نگاندن و داوه‌ری کردن له‌سه‌ریانه. به‌ڵام له مێتۆدی هێڵه‌گ‌دا زانیارییه‌کان شه‌ن‌وکه‌و ده‌کرێن و له پاڵوێنه‌ی ڕه‌خنه‌کارییه‌وه تێده‌په‌ڕن. ئه‌م باسه وه‌کوو زنجیره‌باسێک له دانیشتنه‌کانی داهاتوودا درێژه‌ی پێ ده‌درێ.\nئه‌نجومه‌نی ئه‌ده‌بیی شنۆ در پنجشنبه بیست و پنجم دی ۱۳۹۳ ساعت 9:46 | | ڕاپۆرتی کاری ئه‌نجومه‌ن 157\nڕاپۆرتی کاری ئه‌نجومه‌ن 157، کۆڕی شێعرو ڕه‌خنه‌ی ئه‌ده‌بی\nرۆژی پێنج شه‌ممه 13ی سه‌رماوه‌ز ی ساڵی 1393 ی هه‌تاوی به‌رانبه‌ربه 4 ی دسامبری2014 زایینی کۆری شێعروڕه‌خنه‌ی ئه‌نجومه‌نی ئه‌ده‌بی شنۆ له‌لایه‌ن فه‌تاح محه‌ممه‌دنیژاد(رێباز)ه‌وه به‌رێوه چوو . سه‌ره‌تا شێعری "نیشتمانی من" له لایه‌ن شاروخ حه‌سه‌ن‌زاده‌وه خوێندرایه‌وه. پاشان غه‌زه‌لێک له لایه‌ن به‌رێز یاسین ئیسماعیلی خوێندرایه‌وه. دواتر حاج قوباد زه‌رزا شێعریکی له سه‌ر وه‌سفی ئه‌نجومه‌ن خوێنده‌وه. له کۆتایی دا باسێکی دیکه له زنجیره باسه‌کانی"شیوازه‌کانی شێعری نوێ له کوردستان" له لایه‌ن ره‌هبه‌رمه‌حموودزاده‌وه کرا و سه‌رجه‌م بابه‌ته‌کان له لایه‌ن به‌شداربووانه‌وه باسیان له‌سه‌ر کرا.\nئه‌نجومه‌نی ئه‌ده‌بیی شنۆ در پنجشنبه بیست و پنجم دی ۱۳۹۳ ساعت 9:31 | | ڕاپۆرتی کاری ئه‌نجومه‌ن 156، کۆڕی چیرۆک\nڕاپۆرتی کاری ئه‌نجومه‌ن 156، کۆڕی چیرۆک\nرۆژی پێنج‌شه‌ممه 6ی سه‌رماوه‌زی ساڵی1393ی هه‌تاوی به‌رانبه‌ر به 27ی نۆڤامبری 2014ی زایینی کۆڕی چیرۆکی ئه‌نجومه‌نی ئه‌ده‌بیی شنۆ له لایه‌ن مامه‌ند قادری به‌ڕێوه چوو. ئه‌م کۆڕه له دوو به‌ش پێکهاتبوو. یه‌که‌م به‌ش خوێندنه‌وه‌ی چیرۆکی "دۆمینه" له نووسین و پێش‌که‌ش کردنی هێمن خالدی بوو که ئاماده‌بووان باسیان له‌سه‌ر کرد. دووهه‌م به‌ش درێژه‌ی کارگای چیرۆکی عه‌باس مه‌عروفی که ره‌هبه‌ر مه‌حموودزاده به‌شی "ده‌روونی که‌سایه‌تی " وه‌رگێڕابوو و پێش‌که‌شی ئاماده‌بووانی کرد و کۆتایی به‌م دانێشتنه هێنا.\nهه‌ر لێره‌وه هۆگرانی رۆمان و چیرۆک ئاگادار ده‌که‌ینه‌وه که دانیشتنی داهاتووی چیرۆک ته‌رخان کراوه به ره‌وتی رۆمان له سه‌ره‌تاوه هه‌تا ئێستا (به‌گوێره‌ی کات) به گشتی و شه‌پۆلی زه‌ین (جریان سیال ذهن) به تایبه‌تی .\nئه‌نجومه‌نی ئه‌ده‌بیی شنۆ در یکشنبه سی ام آذر ۱۳۹۳ ساعت 16:0 | | ڕاپۆرتی کاری ئه‌نجومه‌ن 155، کۆڕی کوردۆلۆژی\nڕاپۆرتی کاری ئه‌نجومه‌ن 155، کۆڕی کوردۆلۆژی\nرۆژی پێنج‌شه‌ممه ڕێکه‌وتی 29ی خه‌زه‌ڵوه‌ری 1393ی هه‌تاوی به‌رانبه‌ر به 20ی نۆڤامبری 2014ی زایینی کۆڕی کوردناسیی ئه‌نجومه‌نی ئه‌ده‌بیی شنۆ به‌ڕێوه‌چوو. له‌م دانیشتنه‌دا سه‌ره‌تا موحسین جه‌ڵدیانی له درێژه‌ی مێژووی زاره‌کی ناوچه‌ی شنۆ، باسی مێژووی لێکۆڵینه‌وه که‌وناراناسییه‌کانی پێوه‌ندیدار به گردی دنخه‌ی هێناگۆڕێ و وت‌ووێژێکی له‌م باره‌یه‌دا خوێنده‌وه. له‌به‌شی دواتردا ڕه‌هبه‌ر مه‌حموودزاده باسی حه‌وت جۆر به‌یتی کرد. ئه‌م به‌یتانه بریتین له: به‌یت به پێکهاته‌ی ته‌واوعه‌یاره‌وه، به‌یتی مه‌یله‌و ته‌واوعه‌یار، به‌یتی خوازه‌یی، به‌یتی مه‌نزوومه‌یی جۆری یه‌که‌م، به‌یتی مه‌نزوومه‌یی جۆری دووه‌م، به‌یتی شیوه‌حه‌یران و لاوک.\nئه‌نجومه‌نی ئه‌ده‌بیی شنۆ در یکشنبه سی ام آذر ۱۳۹۳ ساعت 15:52 | | له‌مه‌ڕ وێبلاگه‌وه\nخولی نوێی ئه‌نجومه‌نی ئه‌ده‌بیی شنۆ له ساڵی 1378 دا ده‌ستی به کار کردووه و تا ئێستا بێ‌وچان به شێوه‌ی حه‌وتووانه دانیشتنه‌کانی خۆی به‌ڕێوه بردووه.ئه‌نجومه‌ن له پێنج لیژنه‌ی چیرۆک، ڕه‌خنه‌ی ئه‌ده‌بی و شێعر، ڕووناکبیری، کوردۆلۆژی و زمانی کوردی پێک هاتووه. به‌شی زمانی کوردی به شێوه‌ی ناوبه‌ناو به‌ڕێوه‌ده‌چێ. هه‌ر حه‌وتووێک یه‌کێک له لێژنه‌کان، کۆڕی ئه‌نجومه‌ن به‌ڕێوه ده‌با. کۆڕه‌کان ڕۆژانی پێنج‌شه‌ممه کاتژمێر چوار له دیوی تایبه‌تی ئه‌نجومه‌ن له ئیداره‌ی ئیرشادی شنۆ به‌ڕێوه ده‌چن. له‌م وێبلاگه‌دا گرینگایه‌تی به بابه‌تی زانستی و شیکارانه له‌مه‌ڕ فه‌رهه‌نگ وئه‌ده‌به‌وه ده‌درێ. ده‌قی شێعری لاوان به بێ ده‌قی ڕه‌خنه بڵاو نابێته‌وه. ئه‌م سنوور دانانه، شێعری شاعیرانی ناسراو و کلاسیکی کوردستان و ئێران و جیهان و هه‌روه‌ها وه‌رگێڕانی شێعری ئه‌م شاعیرانه ناگرێته‌وه. له هه‌موو هۆگرانی فه‌رهه‌نگ و ئه‌ده‌بی کوردی ده‌گێڕینه‌وه له دانیشتنه‌کانی ئه‌نجومه‌ن و له لاپه‌ڕه‌کانی ئه‌م وێبلاگه‌دا به‌شدار بن. به‌شدار بوون له دانیشتنه‌کان بۆ هه‌مووان ئازاده. وه‌رگیرانی بابه‌ته‌کان بۆ دانانیان له‌سه‌ر وێبلاگ به مه‌رجی په‌سند کرانیان له لایه‌ن به‌ڕێوه‌به‌رانی وێبلاگه‌وه‌یه.(وێنه‌ی لۆگۆی وێبلاگ له‌ناو به‌رهه‌مه‌کانی هونه‌رمه‌ند هادی زیائه‌ددینی هه‌ڵبژێردراوه) فهرست اصلی


پەكەكە هۆشداری دەداتە پارتی … ״ئەوەی لە بادینان بۆ سوپای توركیا دەیكات خیانەتە״ | ئاژانس\nHome سەرەکی پەكەكە هۆشداری دەداتە پارتی … ״ئەوەی لە بادینان بۆ سوپای توركیا دەیكات خیانەتە״\nفەرماندەیەكی باڵای پارتی كرێكارانی كوردستان ڕایدەگەیەنێت ئەوەی پارتی دیموكراتی كوردستان لە بادینان بۆ سوپای توركیای دەیكەن خیانەتە و دەبێت كۆتایی پێ بهێنرێت و بەرپرسێكی دیكەی پەكەكەش ئاماژە بەوە دەكات كە لێكۆڵینەوە لە پرسی هاوكاریكردنی سوپای توركیا دەكەن لە لایەن ״هێزێكی״ دیاریكراوەوە، ئەوەش پاش ئەوەی چەند یەكەیەكی سوپای توركیا لەشكركێشییان كرد لە سنووری بادینانەوە بۆ ناوچەكانی ژێر دەستی پەكەكە.\nبۆتان دەنیز فەرماندە لە هێزەكانی پەكەكە لە دەڤەری بادینان بە ״ئاژانس״ی ڕاگەیاند: ״پارتی ئاسانكاری بۆ هاتن و جێگیربوونی سوپای توركیا دەكات بۆ ناو خاكی باشووری كوردستان، ئەوەی هێزەكانمان لە سنوورەكانی بادینان لە بەرپرسانی پارتی دەیبینن، كە ئاسانكاری بۆ سوپای توركیا دەكەن، خیانەتە״.\nوتیشی: ״لە ڕێگەی پەیوەندییه تایبەتییەكانی خۆمانەوە پارتیمان ئاگادار كردووەتەوە كە چیتر هاوكاری و ئاسانكاری بۆ توركیا نەكەن، ئەو خیانەتە گەورەتر نەكەن و پێویستە هەڵوێستی پێچەوانەیان هەبێت.״\nبۆتان دەنیز پێی وایە ئەگەر بێدەنگیی حكومەتی هەرێم و هاوكاریی پارتی نەبێت، توركیا ناتوانێت بەو ئاسانییە سوپا بێنێتە ناو خاكی هەرێمەوە.״\nبە پێی ڕاپۆرتێك كە لە لاپەڕە (2)دا بڵاو كراوەتەوە، سوپای توركیا هێزێكی هەزارسەربازیی لە ناوچەی خواكوركی سەر بە ناحیەی سیدەكانی سنووری قەزای سۆران جێگیر كردووه و بە نیازە بنكەیەكی هەمیشەییش لەو ناوچەیەدا دابمەزرێنێت.\nهاوكات سەرحەد ڤارتۆ بەرپرسی پەیوەندییەكانی دەرەوەی كۆما جڤاكێ كوردستان (كەجەكە) بە ״ئاژانس״ی ڕاگەیاند: ״لە چەند ساڵی ڕابردوودا توركیا لە ئاستی سەربازی و سیاسی و ئابووری دەسەڵاتی لە هەرێمی كوردستان هەبووە و هەڵسەنگاندنیش بۆ هەڵوێستی حكومەتی هەرێم و لایەنەكانی باشوور دەكەین، پەیوەست بە لەشكركێشیی توركیاوە، لایەنێكی سیاسی لە هەرێمدا هەندێك حساب لەسەر توركیا دەكات كە ئەو حساباتانە هەڵەن״.\nوتیشی: ״ئەگەر دەربكەوێت لایەنێك هاوكاریی توركیا دەكات لەناو خاكی باشووری كوردستان، دەبێت ئەو هاوكارییانەی ڕابگرێت و لەو بارەیەوە لێكۆڵینەوە دەكەین.״


لیژنەی باڵای فەتوای ھەرێم مامەڵەی کارکردنی لەیەکێک لە کۆمپانیاکانی کوردستان قەدەغە کرد – basknet.org\nلۆگۆى يەكێتى زانايانى ئاينى هەرێمى كوردستان\nلیژنەی باڵای فەتوای کوردستان مامەڵەی کارکردن لەگەڵ کۆمپانیای کیو نێت (Q NET) ھەڵپەسارد و ڕایگەیاندووە، مامەڵە لەگەڵ ئەو کۆمپانیایە دروست نییە، تا ئەو کاتەی بابەتەکە یەکلایی دەکرێتەوە.\nلە نوسراوێکی لیژنەی باڵای فەتوای ھەرێمی کوردستان کە وێنەیەکی دەست (باسک نێت) کەوتووە، ھاتووە:”لە ڕۆژی ٧/٣/٢٠١٧ نوێنەری کۆمپانیای (Q NET) سەردانی لیژنەی باڵای فەتوای ھەرێمی کوردستانی کرد و پرسیاری کرد سەبارەت بە کڕین و فرۆشتنی ھەندێک کاڵا و کەل و پەل و کاڵای بازرگانی، وەلەبەردەم لیژنەکەماندا پرسیارەکەی ڕوون کردەوە و نمایش کرد کە زۆربەی ئەندامانی لیژنەکەمان دروستی ئەو جۆرە مامەڵەیان بۆ بڕیاردرا، وە لیژنەکەمان بە بڕیاری ژمارە ١٠٣ لە بەرواری ٧/٣/٢٠١٧ نوسراوی فەرمی بەدروستی ئەو مامەڵانە دەرکرد.\nھەر لە نوسراوەکەدا ئاماژە بەوەکراوە، بەڵام دواتر چەند ھاوڵاتییەک سەردانی لیژنەکەمانی کرد و چۆنیەتی مامەڵەکەیان بەکرداری بۆ لیژنەکە ڕونکردەوە کە ئەو کۆمپانیایە ئەنجامی دەدات، بۆمان دەرکەوت کە ئەم مامەڵەی کۆمپانیای “Q NET” لەڕێگای ئینتەرنێتەوە ئەنجام دەدرێن و زۆربەی شێوەکانی وەکالەتی دروست نین.\nدوای ئاگادارکردنەوەی لیژنەی باڵای فەتوای ھەرێم، لیژنەکە بڕیاری دا بەوەی کە تائەو کاتەی لیژنە دەگاتە بڕیاری کۆتایی لەو بارەیەوە فەتوای ئاماژە پێکراو کە بەنوسراوی فەرمی ژمارە ١٠٣ لە بەرواری ٧/٣/٢٠١٧ لە لیژنەکە دەرچووە ڕادەگیرێت و کاری پێناکرێت و داواش لە کۆمپانیاکە دەکات کە نوسراوەکە بگەڕێننەوە و پشتی پێنەبەستێت بۆ مامەڵە کردن لەگەڵ ھاوڵاتیان چونکە بەشێوەیەک بۆ لیژنە باسکراوە کە زۆر جیاوازە لە واقعی کارکردنیان.\nھاوکات لیژنەی باڵای فەتوای ھەرێم داوا لە ھاوڵاتیان دەکات، کە ھیچ مامەڵەیەک لەگەڵ کۆمپانیای ناوبراو ئەنجام نەدەن بە پشت بەستن بە فەتوای ئاماژە پێکراومان تا ئەوکاتەی لیژنەکەمان بڕیاری کۆتایی لەو بارەیەوە بڵاودەکاتەوە.\nکۆمپانیای کیو نێت (Q NET) یەکێکە لە گەورەترین کۆمپانیاکانی بازرگانی ئینتەرنێتی لەجیھان کە لە ووڵاتی مالیزیا ساڵی (١٩٩٨) دامەزراوە و خاوەنی زیاتر لە ١٣ملیۆن ئەندامی سەربەخۆیە لەسەرتاسەری جیھان، خاوەنی ئۆفیسی سەرەکی خۆیەتی وەک (دوبەی ، فرانکفۆرتی ئەڵمانیا ، مانێلا ، ھۆنگ کۆنگ، وە چەندان وڵاتی تر).\nفەتوا کوردستان\t2017-04-14


كۆیە.. لە ڕووداوێكی هاتووچۆدا 5 كەس بوونە قوربانی – تۆڕی میدیایی خەڵک\nبەڕێوەبەرایەتی هاتووچۆی كۆیە ڕایدەگەیەنێت: لە ڕووداوێكی هاتووچۆدا 5 كەس برینداربوون.\nبەڕێوەبەرایەتی هاتووچۆی كۆیە لە ڕاگەیەنراوێكدا كە لە تۆڕی كۆمەڵایەتی فەیسبوك بڵاویكردووەتەوە ڕایگەیاند، ئێوارەی ئەمڕۆ 17/8/2021 كاتژمێر 6:30 خولەك لە ڕێگای سماقوڵی ڕووداوێكی پێكدادان لە نێوان دوو ئۆتۆمبێلی جۆری (نیسان/تیدا) و (تۆیۆتا/كۆرۆلا) ڕوویدا و بووە ھۆی برینداربوونی پێنج كەس.\nبەڕێوەبەرایەتی هاتووچۆی كۆیە ئاماژەی بەوەشداوە، تیمەكانیان هێڵكاری شوێنی ڕووداوەكەیان كردووە و بریندارەكانیش گواستراونەتەوە بۆ نەخۆشخانە.


هەڵاتن لە گۆرانی - قەڵەم\nچیرۆک، دەروازەی مەعریفە\nدەگوترێ چیرۆک یەکەمین فۆڕمی تەعبیری مرۆڤە لە بوون. مرۆڤ سەرەتا بۆ ئەوەی بزانێ چی لە دەورووبەری دەگوزەرێ وەک چیرۆک دەیگێڕایەوە. تەنانەت کاتێک کەسەکانی دەمردن و لە ژیان ماڵئاواییان دەکرد، ئەوە تەنیا لە قەوارەی چیرۆکدا بوو هەوڵیدەدا لە مردنەکەیان بگا و پاشان هەر لە چیرۆکدا بوو سەر لە نوێ دەیهێنانەوە ناو ژیانی راستەقینە.\nهومێدێک کە لە گەڵماندایە\nیەکێک لە دژوارترین دیاردەکانی ژیان شکستی هومێدە و لە هەمان کاتدا یەکێک لە دژوارترین ئەرکەکەنیش راگرتنی هومێدە لە ناو شکەستەکاندا. ئێمە پێویستمان بەمەیە لەبەر ئەوەی بە بێ هومێد ژیان لە مۆمێکی کوژاوە دەچێت.\nچیرۆک و شار\nبێگومان هەتا مرۆڤەکان زیاتر بن و چڕتر پێکەوە بکەونە هەڵسوکەوت و پێوەندییەوە، ئەوا رادەی چیرۆکەکانیش زیاتر دەبن. لە شارێکدا لە چاو گوندێک چیرۆک و بەسەرهاتی گەلێک زیاتری تیا دەستدەکەوێ. لە خۆوە نیە گەنجەکان ئەوەندە حەزیان بە ژیانی شارنشینیە و پیر و بەتەمەنەکان حەزیان بە شوێنە تەریکەکانە. بە واتایەکی تر ئێمە جاری وایە لە دەست چیرۆک و بەسەرهاتەکان رادەکەین.\nهەڵاتن لە گۆرانی\nتاریخ ایجاد در دوشنبه, 06 شهریور 1396 11:49\nئیرەیییان بۆ یەک تاوی سەندووە\nبۆ فەتانەى وەلیدى\nلە ڕێی گۆرانی گەڕامەوە ماڵی ئاسوودەیی و پێروو و حەوتەوانە داگیرسان\nشانەی هەنگوین و قۆزاخەی ئاوریشم بانگهێشتیان کردم\nچۆنم نیاز بوو ئاوها دواندمیان\nپەنجەم لە پێڵووی پێغەمبەر خشاند و چاوم لەسەر جوانی هەڵنەگرت\nلە جۆشى بێباکى ژیان پەیمانی دڵنیایییە\nنێرگز لە پەرداخە ئاوی ناو ماڵیش گەشە دەکات\nخوناو چەند بێ بەزەیی و پڕ ئیرەیییە\nتا نیوەڕۆ نامێنێتەوە\nبەیەکەوە نوێژێک بکەین و دروود بۆ هەستیاریی زەوی بخوێنین\nمرۆڤ سرووش و چاوی یادی زەوییە\nلە ناوەندی خوان دادەندرێ\nدەمەوێ گوێت لێ ڕابگرم ئەی ئیرەیی\nبزانم بۆ بەرانبەر پەنجەرەیەکی دووڕوو داماویت\nدەستیشت بە خۆتدا شۆڕ کردووەتەوە\nهەڵەی مەرگ و\nکووژەکەی شین و\nکەڵەکێوی لەگەڵ سووڕانەوەی هەر ساڵێک\nقەفێک لە شاخی بەرز دەبێتەوە و مووی دەوەرێ\nسمیشی زەوی زیاتر داگیر دەکات\nبە دوودڵی سمی ناجووڵێنێ\nبەڵام کاروانچی و ڕێگا بڕوایان پێی نییە\nحیکمەتی چوونە تەمەن لە چیدا ڕوون دەبێتەوە\nلکە دارێک بەو دیوارە دابکوتە\nکە هەتاو گەرمی کردووەتەوە\nکڵاوی سەر و\nملپێچی مل و\nقایشی پشت و\nپێستی ناختی پێ هەڵواسە\nزەویش لە یادەوەرییدا ئەم یادگارییەت تۆمار دەکات\nیادەوەریی زەوی نهێنی ئاگرە\nلە یەکەمین پرشەیدا سروشت خۆی ڕازاندەوە و ژیان دەستی پێ کرد\nتریفەی مانگ بەسەر گەڵای درەختەوە جوانترە\nلەوەی لەناو گۆلاو بەرچینچکەی مردن بیگرێ\nسییەکانی درەخت بای سەرمانگی لێ دەکەوێت\nئەرێ ئەستێرە بۆ لە دەوری مانگدا\nتاجی درەوشانەوە لەسەری خۆی دادەگرێت و لە لا پەنای دەدا\nنایەوێ ڕوخساری ببیندرێ\nئانیشکت لەسەر ئەژنۆت دانێ و قەفی زنجیری کاتژمێرت بژمێرە\nتەماشای بەرزبوونەوەی دوعای سپی بکە\nداوێک لە برژانگی فڕیوت بخە مەترسییەوە\nخەیاڵ ببەوە ناو هەستیاریی زەوی\nداستان و چیرۆکی باپیرە و داپیرە ئاڵای دەستی ئێمەن\nدەتوانیت لە سێبەری ئاڵادا زیاد لە زەردەپەڕ بڕوانی\nلەگەڵ گۆرانیش یاریی خلیسکێنە بکەیت\nچاوی قڕژاڵیش لە ڕوونیدا جاڕسکەرە\nوەک مریشکێکی کڕ\nتەواوی هێلکەکانی پیس کردبێت\nخانمی ماڵ بە بێزارییەوە دانەوێڵەی بۆ ڕووکات\nترسێک هەناوی هەڵدەکۆڵێ\nبای سەر ئاو هەڵی کرد\nبە هەموو خانەی لەشم هەست بەهەڵکردنی دەکەم\nسووڕی ئیرەییی کورتە و گیانی وەنەوز دەدات\nلە خانەی لەشی زەوی دەچێنێ\nتەورات لە زمانی مووساوە\nئینجیل لە زمانی عیساوە\nقورئان لە زمانی محەمەدەوە\nزمان ئێسکی تێدا نییە\nشیعریش بە تەنیا و لەگەڵ مندا ڕەگی ویژدان هەڵمژیوی\nشکۆفەی باخچەی ڕەنج و\nفێری نازپەروەری ببم و ئەستێرەی گەڕۆک بناسم\nجۆگەلەی ئاخاوتن بە پێشماندا تێ دەپەڕێ\nزمانمان ناسک و دڵمان وریا دەکاتەوە\nسروشتی دان بەخۆداگرتوو\nبێ دڵیم مەکە و هەستێک لە ناوەوەم گەشە پێ بدە\nلە خەیاڵێکی سوورهەڵگەڕاو\nکە پردی ئومێد دەخوڵقێنێت\nلە بەرزی و نزمیی چاو بەدەرکەوێ\nخانە خانە لەشی سروشت خۆی دەگۆڕێ\nئەوە هێزی زیندووبوونەوەی سروشتە\nمنی کردووە بە نەوەی گۆرانیبێژ\nدەنگ و ئاواز لە لێکدانی شەپۆل دەبیستم\nبیستن لێم دەبێتە مێژوو\nنوێژی سەر مردووم بیر دەهێنێتەوە\nبای سارد لە دەموچاوی دام\nدەست و پلم ڕاوەشاند\nتاسە و مووچڕک بەری دام\nچاوم بەسەر ئەمسەر و ئەوسەری هێڵێکدا نیشتەوە\nبێ پەروا و پڕ ئاوات دای گیرساند\nدڵی کەفوکوڵداری پیت و وشە دەداتەوە\nپەپوولەسلێمانە دەنووک لە ئاوی بن کووپە بنێ\nبۆ تاهەتایە بە دەنگ و ئاوازەوە چینە بکات\nوا ڕاهاتووە بڕوانێتە\nدەنووکی تەڕ و دڵی گەرمی چرایەک\nهەتاو لە هێلانەی قەتێ دەترووکێ\nئەو ژن و پیاوەی لەسەر پردڕا\nتەماشای ڕووباری ژێریان دەکەن\nمەستن لە ڕووناکیی گڵۆپی ناو ئاو\nماسییش لەناو ڕووناکیدا\nکلکیان هەڵدەدەن و سەرنج لەو ژن و پیاوە دەگرن\nلەسەر پردەکەدا لەناو دەموچاوی یەکتر مەستن\nتاسە و مووچڕک بەری نەداون\nنەرم و نیانیی چاویان هێز لە شکۆی چاوی ماسی وەردەگرێت\nماسیگرەیەک باڵی بەرز کردەوە\nدڵنیایی تەنیا لە دەموچاوی مەستدا تەواو ئارامە\nقسەی ماسیگرە هی دڵی خۆیەتی و هی کەسی داخ لە دڵ و ئاژاوەگێڕ نییە\nپەڵە خوێنێکی وشک بەناوچەوانمەوە نووساوە\nتێکەڵ بەماسوولکەم دەبێت\nلە لێومەوە دەبێتە خاڵێکی مۆر\nوریاییی دڵ ناهێڵێت خەونی ورچی تەپ و حۆل ببینم\nلە خەونمدا بینیم\nهێڵی ئەشق مردوون\nلە پڕمەی گریانم دا و چاو سوور و دەم وشک لە خەو ڕاپەڕیم\nکوڕ و کیژەکانم توانییان\nدەست لە فرمێسکم بدەن\nئاخر خۆ بڕیار نەبوو هەموو شتێک کتوپڕ ڕوو بدات\nئەو جێوبانەی لەناوی ڕاپەڕیم\nهێشتان گەرمە و ئاهی نائومێدی لە خۆیدا دەکاتە خەونێکی چاو هەڵاتوو\nبە نیازی بینین پێ لەناو گۆلی خوێندا ناجووڵێ\nپاش خەون بینینێک ناکۆکییەکانی نێوان ژیان و مردن کۆتایی دێ\nبە تەواوی هێزی پێ لە گۆرانی هەڵێ\nئەو ڕۆژەی تۆ هەڵدێی\nکووچە و کۆڵان و شار چی بەسەر دێت\nئەدی ئاسمان چی بە زەمین ڕادەگەیەنێ\nسەیرکە ئەو گۆرانیبێژە دەڵێی مۆسیقارێکی کوشتووە\nسەرەتا تەنیا ئاوازی گۆرانیی ئاسوودەیی\nوشەی خودا بوون و ئێمەیان دەلاواندەوە\nئەرێ ڕەشەبای داخ لەدڵ\nئاوازی گۆرانیی ئاسوودەیی دەگوازێتەوە\nکوێرەڕێگایەک بە قەراغی دۆڵێکی هەزار بەهەزاردا درێژ دەبێتەوە\nدەگات بەباخێکی هەڵووژە و کونی گورگێک\nمێژوو ئەی بووکە مەیموونی گەردوون\nمێروولە دەنکەگەنمی بەدەمەوە بێت\nڕووناکییەکی پڕ ڕەنگ دەکەوێتە سەر ڕووی زەوی\nهەستیاریی زەوی کۆشکی گیانبازی مێروولەیە\nلە دەروونمەوە ئاگرێکی بەجۆش و ئاشنا گەرمم دەکاتەوە\nباڵی هەڵۆیەک خۆی لە دەستی ڕاستم خشاند\nلێواری کەشتیی گەشت و\nدەبنە هێز لە پەڕی هەڵۆ\nلەناو دڵبەرزیی ئەو پەڕەدا\nکورتی و درێژیی سێبەرم ناسی\nدەست بخەمە سەر سێبەر\nهەست بە پلدانی دەماری ناوچەوانی زەوی دەکەم\nمۆرانەیەک لەناو خۆڵی تەڕ لوولی خواردووە\nخەریکە دەچێتە دڵی درەختێکی دوو بەرەوە\nهێزی خوداوەند گەمارۆی دا\nدەمی لە کلکی خۆی نا و خواردی\nزمانیشی بەناو دەمیدا سووڕاند\nقەت ڕۆژێکی وا دڵخۆش لە هەولێردا ڕووی نەداوە\nئاوێنە کە شاژنێک تێیدا تەماشای داوە پرچی سپیبووی دەکات مات دەبێت\nماتیی ئاوێنە دڵی کەفوکوڵداری پیت و وشە دەداتەوە\nدەموچاو لە ئاوێنەدا بێ سەروشوێن دەبێ\nوێنەگریش کە وێنەت دەگرێ\nوێنەی نواڵەم لە قۆغەی چا و بەرگی ڕادیۆم هەڵکەند\nئەفسوونم لە ملوانکەی سەر سینگی\nدەلیلی شاریش لە نقێمی شینی ئەنگوستیلەی\nبرینی خەواندم و مۆری لە ناوچەوانم دا\nتیشکی یەزدانیی لێت دەدات و ڕێگا ڕاست دێتە بەرپێت\nدەست و خەتی ئاشقانەی نواڵە جوان بوو\nلەناو باولە دارەکەدا خەبەری بووەوە و ناڵەیەکی لێوە هات\nدوای هەناسە هەڵکێشانێکی درێژ\nهەموو ناڵەکانی خۆی ڕاگەیاند\nپشیلەی ماڵی لاسای کردەوە\nدەست و خەت دوازدە مانگی پڕە\nلەسەر مێز خۆی ڕاخستووە و بێدارە\nکەس سەرنجی نەداوە و نەیخوێندووەتەوە و نەیخەواندووە\nدڵم لە تەک دەست و خەتدا\nلەناو پەرداخێک ئاو بەهرەدارێکە لە کاری خۆیدا شەیدایە\nپشیلەی ماڵی ئاوەکەی بەسەر ئەو ڕۆژنامەیەدا ڕژاند\nکەلووەکانمانی تێدا ڕاگەیاندرابوو\nمیوەیەکی گەییو لە درەختێکی دوو بەر کەوتە خوارەوە\nپەنجەی پڕ خوێن و بەهێز هەڵی دەگرێتەوە\nنواڵە لە کاتی داگیرسانی دەنکە شخارتەدا\nدەستەکانی شل و خاون\nبە وریایییەکی پڕ شکۆوە لە ئاگر و دەستی ڕوانی\nئاخۆ ماستی بۆ هەوێن دەکرێت\nیان دووکەڵی لەسەر چاوی مۆم پێ لادەدرێت\nچرا هیچ نیازێکی نییە لە داگیرسانی\nئەو بایەی گۆماوێک دەشڵەقێنێ\nئەو بەردەی گۆماوێک دەشڵەقێنێ\nئەو مەلەوانەی گۆماوێک دەشڵەقێنێ\nئەو بۆقەی گۆماوێک دەشڵەقێنێ\nگەرمایی و فێنکیی زەوی دەکڕن\nلە سندووقێکی دروستکراو لە ئێسکی پشتی کیسەڵ هەڵی دەگرن\nهەر هێندە لە ژیان شارەزا بوویم\nگۆماو ناولەپی باب و باپیرمانە و کشاوە\nبەهار دەستێکی خێر لەخۆ دیوە\nچاڵ و چۆڵی و دەموچاوی سووتاوی سروشت لەچەک دەکات\nدەمامک لەناو دەچێ و پاسەوانی ناکرێ\nهۆی مانەوە و لەناوچوونی دەمامک چییە\nنان و ئاویشمان لە پێشدا هەڵدەگرێت\nئەو دەستانەی نان و ئاومان لە پێش هەڵدەگرن\nبڕێ جار ڕەش و زبرن و تایان هەیە\nجاری واشە ڕەنگاوڕەنگ و ئاوریشمی\nدەست ئاشی بەخوێن دەگەڕێ\nسەرم گران بووە\nجوانی لە بارێکی شڵەژاودا خۆی پێشاندام\nدەموچاوی سروشت بە ئاسانی ئەشکەنجە دەدرێ\nمردوو گۆڕیان تەنگە\nدەشیانەوێ گوێیان لە نەوایەک بێت\nدڵەکوتێی پەپوولەی بەرچرا و بۆنی بخووری ڕۆژی جەژنیان\nبۆ بکاتە ئاوازی ئازارەکانیان\nسروشت پزیشکێکی خۆڕسکە\nخەمۆکیمان چارە دەکات\nپەنجەم سڕە و پەرداخم لە دەست بەر دەبێتەوە\nبەسەر خاولیی منداڵێکدا دەڕژێ\nتای بەرز بووەتەوە\nخاولیی تەڕبووی لەسەر ناوچەوانی دادەنێین\nفێنکاییی دەستی خودا فریای دەکەوێ\nبەخت وەک ڕۆژ وایە\nئاوا دەبێت و هەڵدێتەوە\nهەرچی لە دڵدا بێ هەڵی دەڕێژێ\nزەوی قوڕگی گیراوە و کانی بە لەتر دەردەبن\nجوانیی چاوێکی تێدا ڕسکاندووم\nبەس ئەو بژار دەکات\nخۆی و دەستەخوشکەکانی نوێژیان بڕیوم\nشەمێی باڵیان تواندوومەتەوە\nکتێبی غەزەلیان گەچڵاندووم\nئەی جەربەزەییی کانی\nئازادیی زەوی ناشاردرێتەوە\nئەم خۆر و سبەینەیە تەواو بە جووڵەن\nباڵندە لەسەر دیواری ماڵان دەنگ و ئاوازیان بڵاودەبێتەوە\nهەرچی شیر و تیری ناخیش هەیە کەوتوون\nسووراییی خۆرنشین ئارامی بە تاسەم دەبەخشێت\nتاسەم لەگەڵ خۆرهەڵاتندا\nدیداری گوڵەبەڕۆژەی کێڵگەی بەخت بەرهەم دەهێنێت\nبە ئارەزوویەکەوە کە بەیادی سەرگەرم و مەستم\nلە خەو هەڵدەستم و بلووزی تۆڕ لەبەر دەکەم\nتا گوێ لە کوڵانی هێلکە و چای ناو کوورەی دیوار بگرم\nدوو چاوی گەرم کە شکۆی دایە حەوای تێدا پارێزراوە\nنان و ئاوم لە پێش دادەنێت\nباڵندە لەسەر خوانی منەوە دەفڕن و دوعای سپین بەرز دەبنەوە\nتاسەی ساتی نەمری دەکەن\nپەری ڕوومەت تاڵ\nماری بە فیشکەفیشک\nکڕنۆش بۆ دەنگی دڵ دەبەم و بە دڵ دەستت ماچ دەکەم\nئەی دەنگی دڵ\nچاوێک دڵخۆشیی لێ بڕژێ\nڕەشکەوپێشکەی تێدا دەرناکەوێت\nلە ژێی کەوانی تیردا باج دەستێنێ\nکەڵەبابی مل ڕووت و\nبەرخی دوونگ شۆڕ\nدێنە گوێم و دەگەنە دڵم\nنابینام و دەستم بووەتە چاو و لە هەستیاریی زەوی دەدرەوشێتەوە\nنامەی بۆمبڕێژکراو چ هەواڵێک ڕادەگەیەنێت\nئاوازی توانەوەی چاڵە بەفر\nئاوازی داخستنی ئاگری کوورەی دیواری ماڵ\nمنی لەو سەرزەمینە دۆست و دوژمن زۆر\nلە نامەی پیریی دڵدا بێ وچان داگیرساوم\nقەت ڕۆژێکی وا دڵخۆش لە هەولێر ڕووی نەداوە\nکات درەنگ نییە بۆ ئەوەی نواڵە بێرەدا تێ بپەڕێ\nدوای مردن بە خەبەر دێم\nلە ڕێگا ڕۆیشتندا بەهار بەسەر ناچێت\nده‌قی: (پێغه‌مبه‌ر)ی سه‌باح ڕه‌نجده‌ر له نێوان باوه‌ڕ ڕوونی و شیعرییه‌تدا\nمرۆڤی هەرزان و دەقی گران\nزانست و ئاین لە بەردەم ڕێفۆرم خوازی دا\nلە بیرم دێت (٦)\nکە منداڵێک بکوژرێ\nبۆچی لەبیرت چۆتەوە\nئه‌سپی ڕاسپار‌ده زینی خۆشكرد\nUkrainian UNESCO Artist for Peace Herman Makarenko\nSwedish Singer-Songwriter & Stage Performer Peter Simson\nلە ئینگلیزییەوە: ئازاد کەریمی\nئەگەر من ماسی بوومایە\nلە ئاودا دەخنکام\nیان وەک مێروو\nلە ژێرخاکدا هەستم لێدەبڕدرا


چۆن فویل پەمپی ئۆتۆمبێلەكەت لە سووتان دەپارێزیت؟ – تۆڕی میدیایی خەڵک\nچۆن فویل پەمپی ئۆتۆمبێلەكەت لە سووتان دەپارێزیت؟\n2018/07/07 - 6:46 PM\nساڵانە و لەگەڵ بەرزبوونەوەی پلەكانی گەرما و هاتنی وەرزی هاوین، دیاردەی سوتانی فویل پەمپی ئۆتۆمبێل بەرۆكی شۆفێران دەگرێت و شارەزایانی بواری وزە و چاككردنەوەی ئۆتۆمبێل (فیتەر) هۆكارەكەی بۆ خراپی جۆری بەنزین دەگێڕننەوە.\nبۆ ئەوەی ئۆتۆمبێلەكەت لەم گەرمای هاوینەدا پەكت نەخات و فیول پەمپی نەسوتێت، یان تووشی ڕووداوی نەخوازراوی گڕگرتنی ئۆتۆمبێل نەبیت، پێویستە لەسەر شۆفێران ئەم ڕێنماییانە پەیڕەو بكەن:\n1- ھەوڵ بدە لەو بەنزینخانانە بەنزین لە ئۆتۆمبێلەكەت بكەیت، كە ناوبانگی باشیان ھەیە و كوالێتیی بەنزینەكەیان بەرزە (ئۆكتان).\n2- ھەوڵ بدە ڕێژەی بەنزینی تانكییەكەت لە نیوە كەمتر نەبێت، بۆ ئەوەی ڕێگا لە گەرمبوون و ڕاكێشانی پیسی بگرێت بۆ ناو فویل پەمپەكەت.\n3- ھەوڵ بدە زوو زوو (مەسفا) فلتەری بەنزین بگۆڕیت، چونكە گیرانی دەبێتە ھۆی پاڵەپەستۆ خستنە سەر فویل پەمپ.\n4- دووربكەوەرەوە لە جۆر و كوالێتی خراپی فویل پەمپ، ھەوڵ مەدە كامە ھەرزانترین جۆریەتی تۆ بیكڕیت، چونكە ئەمە ژیانت دەخاتە مەترسییەوە.\n5- ئەگەر ئۆتۆمبێلەكەت گڕی گرت، بەتایبەتی تانكی بەنزین كەمتر لە خولەكێكت لەبەردەستە بۆ خۆڕزگاركردنت، خۆت ھەوڵی كوژاندنەوەی مەدە، چونكە مەترسیدارە و باشترە یەكسەر پەیوەندی بە بەرگری شارستانی بكەیت بە ژمارە (115 یان 125).\n6- ئامێرێكی ئاگركوژێنەوەی دەستی لەنێو ئۆتۆمبێلەكەت دابنێ، چونكە سەر و ماڵت دەپارێزێت.


چەند رێکاری سادە بۆ لەناوبردنی ماسینی ژێر چاو\n4/11/2019 12:11 PM\nماسینی ژێر چاو ئەگەر بەهۆی کەڵەکەبوونی شلەمەنیەوە بێت، ئەتوانێ درەنجامی کۆمەڵێک هۆکار بێت بۆ نموونه نەگونجاوبوونی جۆری خۆراک و کەمخەوی و شتی لەم چەشنە. ماسینی ژێر چاو روخساری مرۆڤ ماندوو و هیلاک نیشان ئەدات و لەباری دەروونیەوە مرۆڤ ئازار ئەدات. لە درێژەدا لەگەڵ چەند رێکاری سادە و سرۆشتی بۆ لەناوبردنی ئەم کێشەیه ئاشنا ئەبین.\n١-گۆڕینی جۆری خواردن\nهەوڵ بدەن خواردنی خوێ و کحول سنووردار بکەن. ئەم دووانه ئەبنه هۆی کەڵەکەبوونی شلەمەنی زیادە لە لەشدا. خواردنەوەی ئاو و هەرووەها خواردنی گێزەر و تەماته ئەتوانێ شلەمەنیه ژەهراوییەکانی ناو جەستە لەناو ببات. مۆز و کەلەرم بەهۆی ئەوەی کە لە پێکاهاتەکەیاندا هەڵگری پۆتاسیۆمن ئەتوانن شلەمەنیه زیادەکان لەناو ببەن.\nلە ماوەی ڕۆژدا دوو کەوچک بخەنە ناو فرێزەری سەلاجەوە و کاتی خەوتن ئەم کەوچکە ساردانه بخەنە سەر چاوتان بۆ ئەوەی چاوتان فێنک ببێتەوە و ماسینەکەی لەناو بچێت.\nسپیێنەی هێلکەیەک جوان لێک بدەن تا سپی ئەبێتەوە و پاشان بەفڵچەیەکی نەرم لە ژێر چاوتانی هەڵساون. ٥ یان ١٠ خولەک بوەستن پاشان به ئاوی گەرم بیشۆرنەوە، وریا بن نەچێته ناو چاوتانەوە.\nئسید ئاسکۆربیک و کافەئیک دوو ئاسیدی سروشتین کە ئەبنه هۆی کەمکردنەوەی ئەم شلەمەنیانەی کەوا لە لەشدا ماونەتەوە. خەیارێک بکەن بەدوو کوت و بەماوی ٢٥ خولەک لەسەر چاوتانی دابنێن. ئەگەر خەیارەکە سارد بێت کاریگەری زیاتر ئەبێت.\nئه‌م خواردنانه ڕزگارت ده‌كه‌ن له قه‌ڵه‌وی\nتێکەڵ کردنی ئەم خۆراکانە سیستمی بەرگری بەهێز دەکەن\n1/27/2021 3:03:00 PM\n1/27/2021 3:02:00 PM\nسوودەکانی سرکەی سێو\n1/26/2021 5:44:00 PM\nمەساجی قاچ کێشە جەستەییەکانی مناڵ کەم دەکاتەوە\n1/26/2021 5:17:00 PM


کوردیپێدیا - ژنانی هەڵەبجە لە هەڵمەتێکدا هەزار تورەکەی خامیان دابەشکرد\n🌳 ژنانی هەڵەبجە لە هەڵمەتێکدا هەزار تورەکەی خامیان دابەشکرد | 🏷 پۆل: ژینگەی کوردستان | زمانی بابەت: 🏳 کوردیی ناوەڕاست | 👁🗨\nژنانی هەڵەبجە لە هەڵمەتێکدا هەزار تورەکەی خامیان دابەشکرد\nبە بەشداری ژنانی پارێزگای هەڵەبجەهەڵەبجە و ئاوارەکانی عێراق، ئەمڕۆ هەڵمەتێکی دابەشکردنی تورەکەی خام بەسەرهاوڵاتیان لەژێر ناوی' هەڵەبجە دۆستی ژینگەیە' لەلایەن ڕێکخراوی نوێ بەشی پاراستنی ژینگە، بەڕێوەچوو.\nهەڵمەتەکە لەناو بازاڕی شارەکە ئەنجام دراو ئامانج لەم چالاکیەش، بەکارهێنانی تورەکەی خامە لەجێگای کیسەی نایلۆن.\nڕوخۆش سەلام ئەندامی ڕێکخراوی نوێ بۆ پاراستنی ژینگەو مافەکانی ژنان بۆ ڕۆژنیوز وتی:ئامانجی چالاکیەکەمان لەبەرکارهێنانی تورەکە ئەوەیە، هاوڵاتیان دوربکەونەوە لەبەرکارهێنانی کیسەی نایلۆن و هاندانیان بۆبەکارهێنانی تورەکەی خام، چونکە کیسەی نایلۆن زیانی زۆرە بۆ ژینگەو هەروەها هاوڵاتیانیش.\nوتیشی:دەمانەوێت لەم ڕێگایەوە حەزێک بۆ خەڵکی ڕاکێشین واز لە کیسەی نایلۆن 'عەلاگە' بێنن تورەکەی خام بەکار بێنن، هەروەها لەسەر تورەکەکانیش شتێکی سروشتیش دروست دەکەین، وەک گوڵێک یان ئاژەڵێک بۆ ئەوەی حەزی خەڵکەکە بۆ بەکارهێنانی تورەکە بڕوات.\nئەم ڕێکخراوە ئاماژە بەوە دەکات، کیسەی نایلۆن تەنها یەکجار دەتوانرێت بەکاربێت، بەلام تورەکەی خام چەندین جار بەکاردێت و زیانی تەندروستی نییە.\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 12-09-2019\n➕ ئەم بابەتە لەلایەن: (جوان عومەر ئەحمەد)ەوە لە: Sep 12 2019 3:13PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 12 2019 11:19PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 12 2019 11:19PM باشترکراوە\n👁 ئەم بابەتە 152 جار بینراوە\n📷 فایلی وێنە 1.0.1 104 KB Sep 12 2019 3:19PM جوان عومەر ئەحمەد


چاوگ و مافەکانی نوسینی! / پانووس / مەکۆکانی چاوگ\nئاگاداری بۆ هەموو ئەندامان و میوانان!\nمەکۆکان تەنها شوێنی وتوێژکردنی بەرفراوانی هەموو بابەتەکانی ویکی و بوارەکانی سەرچاوەی کراوەیە. هەروەها بابەتەکانی ڕادیۆ و پۆدکاستی چاوگ. بۆ پرسیاری نوێ بەشەکانی مەکۆ بەدروستی هەڵبژێرە بزانە پرسیارەکەت لە کامە هاوپۆلدا جێگای دەبێتەوە و دڵنیابە وەڵام وەردەگریتەوە.\n» چاوگ و مافەکانی نوسینی!\n#1 June 13, 2011, 10:06\nتۆماربووە لە: January 30, 2009,\nچاوگ و مافەکانی نوسینی!\nوەکو هەموو نوسینێک، پێمان خۆشە کە زۆرترین و خوێنەری دروستی هەبێت. ئەمە بۆ تەک بەتەک ئەو دەقانەی نوسیومانن ڕەوایە. لێرەدا ئەوەی بابەتی چاوگ دەبات، زۆر بەئاسانی دەتوانێت لەهەرکوێ بیەوێت درێژەی پێبدات و پێشیبخات.\nبەڵام ئەوەی جێگای قبوڵ نییە، کە بابەتەکە تێکبدەیت و هەر بەیەک کرتە ڕوونسی بکەیت و دایبنێیتەوە بەبێ ئەوەی هیچ تاگێکی کۆدت چالاککردبێت یان هیچ ڕێکخستنێک بۆ هێشتنەوەی جۆرایەتی بابەتەکە. هیچ پەرەیەکی پێنەدەیت. فەرموو:\nبەڕێزانی ئەو ماڵپەڕە، ئێوە تەواو ئازادن بابەتەکە لەوێ پەرەپێبدەن وە ئاماژە بەسەرچاوەکەی بکەن. کەچی ئێوە بردووتانە و تێکدراوە و لەخوارەوەش:\nکوپی رایت © 2008 ماڵپه‌ر و مه‌كۆكانی گوڵه‌باخ.\nدووبارە ئێوە تەواو ئازادن کەی و چۆن بابەتەکان دەبەن، بەڵام بەهێشتنەوەی مافەکەی خۆی و بەرزکردنەوەی یان هێشتنەوەی لە جۆرایەتی خۆیدا.\nتێبینی: مافی لەبەرگرتنەوەی FDL GNU بەمانای بەرەڵایی نایەت، بەمانای ڕێز لە سەرچاوە دێت و پەخشکردنەوەی بە جۆرایەتی بەرزتر و بەهەمان ماف بڵاوکردنەوەی. کەی شتێکمان وەکو مافی لەبەرگرتنەوەی گووگڵ نوسی یان FreeBSD بڵاوکردنەوە، ئەوە باسێکی ترە.\n#2 June 13, 2011, 11:12\nتۆماربووە لە: June 15, 2009,\nRe: چاوگ و مافەکانی نوسینی!\nئەمەش قاچاخێکی تر\nزۆر زانکۆی بەرز و قوتابخانەم دی\nبیری فەلسەفی و چەند ئەفسانەم دی\nزانست و هونەر زۆر دەستورم دی\nنەگەیشتە ئەوەی لە قورئانم دی.\n#3 June 13, 2011, 11:45\nتۆماربووە لە: July 22, 2010,\nکاتی نەبووە ئاماژە بە سەرچاوەکەی بدات !\nبۆ وێبداڕێژەران !\n#4 June 13, 2011, 14:11\nKurdish EAgle نووسی:\nزۆر ڕێزم بۆتان،\nگەر بمەوێت ئایتیم لەبەرچاو کەوێت و قێزم لە وتوێژی ئایتی بێتەوە. تەماشای دوو بابەتی وا دەکەم.\nتیـــــاح، خۆ کەس نازانێ باسی چی دەکات!؟ هەریەکەو لەئاوازێک دەخوێنێت هەمووشی سەرەواوێک لە باسەکە نازانن!\nکاک بڕوا یاسا و شت نییە لەو دەڤەرە، ئەگینا ١٢٧ ساڵ زیندانیم بۆخۆم دەبڕیەوە\n#5 June 13, 2011, 20:21\nکاک سیا خۆزگە ئەم بەڕێزە لەوێ پەیامێکی وای بە من بەخشیبا کە منیش لە مانای قسەی خۆم و وەڵامەکەش بۆ خۆم تێگەیشتبام ،بەڵام بەداخەوە بەم جارەشەوە هیچ مەیلێکی تێگەیشتن نابینم لە بەڕێزیان.\n#6 June 13, 2011, 21:02\nسەیرە، پەڕەی کوردی پڕبووە لەم جۆرە. کەسێ نییە حەزی لە تەلەفۆنکردن و تەکنیکەکەی، نەرمەکاڵاکانی، جۆرایەتی و بازاڕەکەی بێت لە وێبدا؟ کەسێک نییە حەز بە ئاماریی ئابووریناسی بکات، کەس نییە حەز بە دراو و بازاڕەکانی دراو و بەشداری کڕین بکات؟ کەسێک نییە تووڵئمارازی پزیشکی، ئەندازیاری ..هتد و سەداها بواری تری خۆش بوێت یان ئارەزووی بکات لە جیهانی ئایتیدا؟\nهەر ئەم وێبداڕشتنە تەڕەماشە و وۆردپرێس و جووملە و مەکۆی گشتی و ئەنجا مشک پاڵنان هەیە؟\nیانی ئیلاو بیلا ئەم بوارە زۆر سەرەتاییە کە سفر زانیاریان لەسەری هەیە؟\nئیلا ئەمە و هیچی تر؟\nبۆ زانیاریتان: وێبداڕشتن و ڕووکارکێشانی تەواو ئەکادیمی، لێرەش یەکێکە لە هەرە بوارە هەڕاجکراوەکان و سووکەڵەکان و کەمبایەخەکان و بێبەرهەمەکان. کەچی ئەمەش نازانین بۆ نەگبەتی\n#7 June 14, 2011, 08:33\nلێکچواندن نەبێ و لەگەڵ ئەوپەڕی ڕێزم ،دەڵێن مەیموون سورێژەی لە مرۆڤ وەرگرتووە ،بەڵام مرۆڤیش (بە تایبەتی کورد کە من کوردم و لەناو کورددام) لاسایی لە مەیموون وەرگرتووە ،باوەڕبکە کاک سیا ئەگەر هەر یەکێک لەو بوارانەی تۆ ئاماژەت پێدا کەسێ بێت دەستی بداتێ ،تەواو ئیتر دەبێتە خەڕەک هەمووی بە دوای ئەودا .لە هەزار کەس کەسێ بە دوای داهێنانەوە نییە نازانم زۆر سەیرە. :!:\n#8 June 24, 2011, 22:49\nتۆماربووە لە: June 20, 2009,\nکاک سیا تۆ موهیم لێی ئەزانی، من ئینگلیزییەکەم بەقەی تۆ Perfect ـنییە، FDL چییە؟ لە ویکیپیدیای ئینگلیزییە چییە تیایەتی، هیچ لێی تێناگەم، تۆ وەک خەبیرێک لەزمانەکاندا بەگشتی (زمانە مرۆییەکان و زمانەکانی وێبداڕشتن)، بۆمان شەرح کە FDL چییە؟\n#9 June 24, 2011, 23:01\nFDL بە هەموو زمانە زیندووەکان هەیە و بەداخەوە بەمیسری نییە و بەعەرەبیش بە نیمچە نافەرمییەک هەیە. ئەوەی بەو پەڕەیەوە زۆر گرنگە وە دەستنووسەکەی شکێندراوە:\nئازادی لە بڵاوکردنەوەی وەکو خۆی و بەپێشخستنی/ڕاستکردنەوەی/چاککردنی و دووبارە پەخشکردنەوەی. بەو مەرجەی سەرچاوەکەی(ئەگەر هیچ نەبێت نووسەرەکانی بنەڕەتی بابەتەکەش) و مافەکانی لاقە نەکەیت.\nدووبارە سوپاسیان دەکەین لە داهاتوودا بە بڵاوکردنەوەی و چاککردنەوەی.\n#10 June 24, 2011, 23:04\nوەک هەمیشە، نووسینەکانت ئاڵۆز!!\nسەیر نییە Wikipedia ـش لەژێر مافی FDL ـدایە و ئەم حەشرەی تۆشی نەکردووە لەگەڵ رێزم؟\n#11 June 24, 2011, 23:53\nبەڵێ منیش کە پەیمانێکی یاسایی و بابەتێکی یاسایی و ئابووری دەخوێنمەوە وە باسی یاسا دەکات، ئاڵۆزە و قورسە تێگەشتنی. بۆ هەمووش هەروابووە.\nدیسان ئاگات لە مەحموی بێزەواڵ نییە، ئاخر کوڕی باش تۆ لەویکیپیدیای کوردی و نوێنەرایەتی چەندین ملیۆن کورد دەکەن بەو ڕێنووس و شێوەزمانە، ماقووڵە ئەو حەشرەی پێش چەند ساڵ نرایەوە لە ویکیپدیا کە مافی لەبەرگرتنەوەی گۆڕی بۆ Creative Commons نەزانیت. چەند ساڵە لەو لاپەڕەیەی وتاری تێدا دەنوسی تەماشای مافەکانی ژێرت نەکردبێت؟ ئیتر برادەر چیبکەین؟\n#12 August 30, 2011, 10:28\nتۆماربووە لە: April 26, 2009,\nلێرە هی ویکیپیدیا بە عيرەبی هەندێک ڕوونکراوەتەوە:\nhttp://ar.wikipedia.org/wiki/%D9%88%D9% ... %D9%84_3.0\nئەمەش creative commons وەشانی ٣\nپێش دامەزراندن و ڕەقەکاڵا لە ناو سیستەمەکەدا زمانە جێگیرەکان زمانە بزۆکەکان پڕۆژە کوردییەکان و پڕۆگرامەکان پانووس


پۆلیسی سلێمانی ئاشکرای کرد، تائێستا هیچ فەرمانێکی دادگا بۆ دەستگیکردنی لاهور شێخ جەنگی و براکانی و بەرپرسانی تری یەکێتی نەگەیشتووەتە دەستیان تاوەکو جێبەجێ بکەن.\nسەرکەوت ئەحمەد، وتەبێژی پۆلیسی سلێمانی لە لێدوانێکی تایبەتدا بە ناس کوردی (4ی ئابی 2021) ڕایگەیاند، تائێستا ئاگاداری وردەکاری دەرچوونی فەرمانی دەستگیرکردنی بەرپرسانی یەکێتی نین و وتی، "هیچ شتێک لەو بارەیەوە نەگەیشتووە و نازانین."\nوتیشی، لەدوای دەرچوونی فەرمانی دەستگیرکردن لە دادگا، کاتی دەوێت تاوەکو دەگاتە بنکەی پۆلیس بۆ جێبەجێکردنی.\nئێوارەی 8 تەموزی 2021، بافڵ تاڵەبانی هاوسەرۆكی یەكێتی و قوباد تاڵەبانی جێگری سەرۆك وەزیران، بەرپرسانی دەزگای زانیاری و دژە تیرۆریان گۆڕی كە یەكەمیان كەسێكی نزیكی لاهور جەنگی و ئەویتریان پۆلاد جەنگی بوو، بەدوای ئەوەشدا بافڵ تاڵەبانی دەستی گرت بەسەر دەزگا میدیایی و حزبییەكانی سەر بە لاهور شێخ جەنگی هاوسەرۆكەكەیتری یەكێتی و پرۆسەكەش لەمیدیای ئەم حیزبەوە ناونرا "ڕاستكردنەوەی ڕێڕەو" و گەیشتە دەركردنی فرمانی گرتن بۆ لاهور شێخ جەنگی و دووان لە براكانی و هەندێك لە بەرپرسە نزیكەكانی بە تۆمەتی فڕاندی هاوڵاتیان و بەکارهێنانی هێز و دەسەڵات بۆ کاری تایبەت و هەروەها وەرگرتنی سەرانە و باج لە بازرگانان.\nپۆلیسی سلێمانی کەسێکی دەستگیرکرد کە سەرانەی لە خواردنگەیەک وەرگرتبوو\n2021.08.11 - 14:46